Berapa Panjang Sebenarnya Leher Dinosaur Sauropod Ini?

Apabila melihat fosil dinosaur jenis sauropod atau ringkasnya dinosaur berleher panjang di muzium, kita merasa kerdil jika dibandingkan dengan saiz haiwan ini. Tetapi menurut seorang penyelidik dari Universiti Bristol, saiz leher yang dilihat berkemungkinan salah sejak dari awal lagi.

Tetapi sebelum itu, apa itu sauropod? Sauropod ialah sejenis dinosaur herbivor besar berkaki empat dengan leher dan ekor yang panjang, kepala kecil dan anggota badan yang besar. Antara contoh dinosaur yang tergolong dalam jenis dinosaur ini ialah Diplodocus, Brachiosaurus dan Barosaurus.

Penyelidik Mike Taylor berpandangan sedemikian atas beberapa sebab. Pertama, sesetengah tulang yang membentuk leher sauropod mempunyai bentuk berbeza selepas terdedah kepada elemen alam selama jutaan tahun.

Kedua, ramai ahli paleontologi berbeza pandangan tentang di mana tulang leher sauropod dan tulang belakang haiwan ini bermula. Ketiga, jika diterjemah dalam bentuk model dengan memasukkan elemen seperti tisu rawan dan lemak, apakah leher sauropod akan bertambah panjang atau sebaliknya?

Tambah Taylor lagi, dengan mengambil kira semua faktor ini, leher sauropod boleh saja bertambah 1 meter panjang berbanding ukuran sebelumnya. Jadi, mengapa kesilapan sebegini tidak dikesan lebih awal? Taylor percaya ia berlaku kerana pemulihara fosil terlalu seronok dengan bahan pameran mereka sehingga tidak menyedari wujud kekurangan pada leher sauropod.

Kesilapan ini dikesan dalam banyak model sauropod yang menjadi pameran utama muzium-muzium alam semulajadi di seluruh dunia. Antara contoh model bermasalah ialah fosil Diplodocus di Muzium Sejarah Alam Semulajadi Carnegie di Pittsburgh dan fosil Brachiosaurus di Muzium Sejarah Alam Semulajadi Berlin, Jerman.

Jadi, mengapa leher fosil sauropod tidak lengkap? Ia ada kaitan dengan proses pembentukan fosil sauropod itu sendiri. Proses pemfosilan terjadi apabila bangkai haiwan diliputi sedimen sebelum menjadi sasaran haiwan pemangsa atau elemen alam semulajadi.

Dalam kes dinosaur jenis sauropod, amat sukar membayangkan perkara itu terjadi tanpa sebarang gangguan. Dengan saiznya yang besar, haiwan-haiwan pemangsa seperti Tyrannosaurus rex, Velociraptor dan Microraptor pasti mensasarkan bangkainya sebagai sasaran mudah.

Selain itu, bahagian vertebra leher sauropod juga rapuh dan kosong. Ini boleh mengakibatkan bahagian tersebut retak, patah atau herot-benyot. Ini tidak dibantu apabila vertebra leher sauropod hilang atau bercampur dengan tulang-tulang fosil lain.

Contoh paling mudah menurut Taylor ialah tulang haiwan mamalia. Pada leher haiwan ini, terdapat enam serviks vertebra dan ia tidak disambung dengan tulang rusuk. Tetapi dalam kes sauropod, sesetengah tulang pada leher bersambung dengan tulang rusuk sekaligus sukar mengetahui di mana bahagian leher haiwan ini berakhir.

Satu contoh fosil sauropod yang berdepan isu ini ialah Dippy atau Diplodocus yang menjadi tumpuan pengunjung di Muzium Sejarah Alam Semulajadi Carnegie. Acuan fosil sauropod ini membolehkan model dinosaur itu menjadi bahan pameran di beberapa muzium di London, Berlin dan Paris.

Tetapi bilangan sebenar serviks pada leher Dippy sentiasa memeningkan kepala ahli paleontologi. Semasa ia ditemui pada 1900, ia hanya mempunyai 11 serviks. Tetapi kajian sains moden mendapati bilangan sebenar serviks pada Dippy ialah 15. Di sebalik angka tersebut, Taylor percaya bilangan serviks leher Dippy boleh saja bertambah atau berkurangan berikutan satu serviks berada pada kedudukan berbeza.

Isu sebegini mungkin remeh kepada khalayak awam. Tetapi bagi para saintis terutama ahli paleontologi, ia dapat membantu mereka menambahbaik maklumat yang ada berkenaan dinosaur sebegini. Kajian Taylor ini diterbitkan dalam jurnal PeerJ pada 24 Januari lepas.

RUJUKAN

Geggel, L. (2022, 22 Februari). Long-necked dinosaurs probably had even longer necks than we thought. Live Science.


Benarkah Indonesia Membayar Kemerdekaannya Kepada Belanda?

Pada 27 Disember 1949, Ratu Juliana menandatangani peralihan kedaulatan kuasa Indonesia di istana di Dam-square di Amsterdam. Belanda sebagai kuasa penj4jah sudah tidak lagi wujud. Mulai saat itu, Belanda adalah setaraf dengan negara-bangsa yang lain.

Beberapa bulan sebelum Perjanjian Hague atau lebih dikenali di Indonesia sebagai Persidangan Meja Bulat di Den Haag, mereka telah melakukan rundingan berkaitan terma dan syarat. Ada empat pihak duduk di sekeliling meja, iaitu:

Perjanjian Hague atau lebih dikenali di Republik Indonesia sebagai Perjanjian Persidangan Meja Bulat, adalah satu perjanjian yang diluluskan pada 2 November 1949 di antara Belanda dan Republik Indonesia dalam usaha untuk menamatkan konflik Belanda-Indonesia sebelum disusuli dengan perisytiharan kemerdekaan Indonesia pada tahun 1945.

Sebelum bermula persidangan ini, pihak Republik dan Federalis (wakil negara-negara persekutuan Indonesia) membuat perjanjian.  Mereka menyediakan perlembagaan untuk Indonesia yang berdaulat dalam Persekutuan negara-negara Indonesia yang dikenali sebagai Republik Indonesia Serikat (RIS). Indonesia menghantar dua wakil sebagai delegasi yang mewakili Persekutuan dan Republik bertujuan untuk menjaga kedaulatan Republik Persekutuan.

Mereka bersedia memberi persetujuan. Mereka menerima konsep Indonesia dan Belanda tetap memiliki hubungan yang signifikan dalam satu kesatuan di bawah Mahkota Belanda. Masih belum jelas di mana asas dan dasar Kesatuan ini, hanya dengan cara ini sahaja Indonesia boleh mencegah sebarang perkara yang boleh menjejaskan kedaulatan negara baru mereka.

Semasa berlangsungnya Persidangan Meja Bulat, para delegasi menghabiskan tempoh waktu yang panjang apabila berbahas mengenai isu hutang. Belanda memaksa Indonesia membayar harga yang tinggi sebagai syarat peralihan kedaulatan. Berbeza dengan kes di Suriname yang menerima dua bilion Gulden tiga puluh tahun kemudian, sementara Indonesia terpaksa menanggung sejumlah hutang peninggalan bekas penj4jah Hindia Belanda.

Menurut pihak Belanda, hutang itu telah dikira berjumlah sekitar 6.5 bilion Gulden. Ini bermaksud bahawa Indonesia harus menanggung kos ‘police actions’ (tindakan ketent3raan yang dilancarkan tanpa mengisytiharkan per4ng secara rasmi). Dikatakan tuntutan terlalu melampau pada pandangan pengerusi UNCI Amerika Syarikat, Merle Cochran.

Dengan kemarahan Perdana Menteri Belanda, William Drees, Amerika Syarikat berjaya meyakinkan para perunding kewangan Belanda untuk mengurangkan dua bilion Gulden – yang merupakan anggaran kos tindakan ketent3raan Belanda terhadap Indonesia dahulu. Jumlah hutang yang selebihnya, kira-kira sebanyak 4.5 bilion Gulden dalam nilai matawang pada waktu itu dikekalkan.

Belanda yang memang terkenal dengan sifat “ahli perniagaan” kemudian menuntut hak keistimewaan utama dengan status sebagai rakan dagang istimewa Indonesia. Ini bererti segala keuntungan untuk pelaburan dan keuntungan dari 3 bilion Gulden pelaburan hartanah peribadi Belanda tetap menjadi milik Belanda dan boleh dipindahkan dalam kadar yang amat menarik ke Belanda. Aturan ini dicatat dalam peraturan kewangan dan ekonomi Finec.

Sekiranya pada waktu itu Belanda telah berpuas hati, mereka dijangka mampu meraih keuntungan dari sumber bekas j4jahannya itu hingga ke hari kiamat. Bagaimanapun, Belanda masih mahu mencuba nasib, mereka tidak berpuas hati. Belanda secara konsisten tidak mahu melepaskan New Guinea Barat (Irian Barat). Macam-macam hujah yang mereka keluarkan.

Tujuan mereka adalah mahu memindahkan semua orang Belanda-Indo dari pulau-pulau Indonesia ke j4jahan terbaru mereka itu, dan bukan dipindahkan ke Belanda. Dan mereka juga sudah tentu tidak boleh melupakan sumber mineral yang kaya di New Guinea seperti bauksit, tembaga, emas dan minyak.

Hujah utama dalam Persidangan Meja Bulat adalah bahawa jika New Guinea Barat tidak dikekalkan sebagai hak Belanda maka tidak akan ada majoriti parlimen yang akan mengesahkan Perjanjian Hague. Delegasi Indonesia ibarat ditelan mati emak, diluah mati bapak. Di satu sudut, pihak perunding Belanda tidak mahu melepaskan New Guinea, di sudut yang lain, Presiden Soekarno telah mengisytiharkan kemerdekaan Indonesia dari Sabang ke Merauke.

Pengerusi UNCI berjaya memecahkan kebuntuan dengan cadangan untuk mengeluarkan New Guinea dari Persidangan Perjanjian Meja Bulat. Menghadapi tekanan kerana tidak memiliki banyak masa untuk berbincang, pada hari terakhir persidangan, mereka memutuskan Belanda dan Republik Indonesia Serikat akan berkomitmen untuk melakukan rundingan lebih lanjut mengenai status New Guinea dalam jangka masa satu tahun selepas beralih kedaulatan. Jurang masa ini ibarat b0m jangka yang mengancam perjanjian itu.

Tidak perlu tunggu setahun pun selepas peralihan kedaulatan berlaku, kerana rasa tidak percaya antara kedua-dua rakan Kesatuan semakin meningkat. Di pihak Belanda, ahli politik yang paling curiga adalah Perdana Menterinya, William Drees. Rasa tidak percaya sudah bermula di Jakarta apabila Van Heutsz Boulevard ditukar namanya menjadi jalan Teuku Umar, bersempena nama seorang pejuang gerila Aceh. Oranje Boulevard ditukar menjadi jalan Diponegoro.

Drees juga tidak gembira dengan keputusan pemerintah Indonesia untuk menjadikan tarikh 17 Ogos sebagai Hari Kemerdekaan Nasional, Drees kekal dengan pendirian bahawa Indonesia sepatutnya memilih tarikh 27 Disember. Bagi Drees, bukti utama bahawa Indonesia adalah rakan Kesatuan yang tidak boleh dipercayai adalah apabila dalam masa lapan bulan, Soekarno membubarkan kerajaan persekutuan dan mengisytiharkan negara Kesatuan (Unitary State) pada 17 Ogos 1950.

Belanda tidak menyedari bahawa negeri-negeri persekutuan itu dipandang oleh orang Indonesia sebagai usaha Belanda untuk memerintah secara proksi dari jauh dengan dasar pecah dan perintah. Tetapi walaubagaimanapun, kejatuhan Republik Indonesia Serikat tetaplah bukan kerana jasa Soekarno yang membubarkannya tetapi kerana hampir tidak ada penyokong langsung di kalangan orang Indonesia.

Indonesia memiliki alasan kukuh untuk tidak mempercayai Belanda ketika Kapten Westerling pada Januari 1950, dengan kesepakatan KNIL (Tent3ra Hindia Timur Laut Diraja) seolah-olah ingin mengembalikan pemerintahan Belanda di Jawa Barat. Pada akhir tahun itu, sejumlah pemberontak menubuhkan Republik Maluku Selatan dengan sokongan KNIL di Ambon.

Tetapi apa yang menyebabkan perpecahan antara Indonesia dan Belanda adalah isu New Guinea. Setelah Soekarno ‘membedil’ Republik Indonesia Serikat, ahli politik Belanda semakin yakin bahawa New Guinea tidak boleh diserahkan kepada Indonesia dibawah Soekarno. Semua pihak pulang dengan tangan kosong selepas rundingan lanjut yang diadakan pada tahun 1950 berkenaan status wilayah itu.

Hujah dan dalil yang terbaru dipersembahkan untuk membuktikan bahawa New Guinea harus kekal berada di bawah pemerintahan Belanda. Belanda mendakwa, mereka memiliki tanggungjawab wajib untuk membawa kaum pribumi etnik Papua keluar jurang zaman di mana ketika itu orang Papua masih bersifat primitif.

Untuk mengukuhkan pandangan etika ini, pada tahun 1952, pentadbiran Kabinet Drees Kedua yang didominasi oleh Parti Buruh yang lebih sosialis-demokratik mendapat sekutu yang kuat dari kalangan pemimpin Parti Rakya Katolik, Joseph Luns. Drees memberikan kepercayaan kepada Luns untuk memperbaiki hubungan Belanda dengan Indonesia pada tahun 1952 di atas kapasitinya sebagai Menteri Dasar Luar Negeri, namun misi itu perlu dilakukan tanpa melepaskan wilayah yang jadi rebutan iaitu New Guinea Barat kepada pemerintah di wilayah bekas j4jahan Belanda itu.

Drees dan Luns sama-sama melihat desakan Indonesia untuk memindahkan New Guinea hanya sekadar salah satu hobi politik mengarut Soekarno. Ini jelas berdasarkan topik “Irian Barat” (nama lain New Guinea Barat) pasti menjadi tema utama dalam pidato yang diucapkan oleh presiden pada setiap program yang dihadirinya.

Ini menyumbang kepada sentimen anti-Belanda yang kian meningkat. Pemerintah Belanda, bagaimanapun, tidak nampak bahawa presiden Indonesia yang memerintah dalam sistem demokrasi berparlimen yang masih kekal di Indonesia itu, sudah tidak memiliki kekuatan politik yang lebih besar daripada, contohnya, Presiden Republik Persekutuan Jerman.

Oleh itu, mereka melihat semua pemimpin politik Indonesia mempunyai pandangan yang sama bahawa New Guinea adalah hak milik Indonesia dan setiap pemimpin politik Indonesia melihat isu pemindahan hak milik Irian Barat kepada Indonesia sebagai keutamaan mereka.

Indonesia berusaha memujuk Belanda agar memenuhi perjanjian dalam Persidangan Meja Bulat berkenaan New Guinea. Tetapi selepas tahun 1950, pemerintah Belanda ‘menangguhkan’ isu perebutan hak milik New Guinea, dan New Guinea diisytiharkan sebagai wilayah Belanda dalam reformasi perlembagaan 1956.

Pada awal tahun 1956 satu pertemuan terakhir diaturkan di Geneva antara Belanda  dan Indonesia untuk membincangkan masalah yang semakin meretakan hubungan. Kesatuan sedang menemui kegagalan, Finec pada pandangan Indonesia hanya berpihak untuk kepentingan Belanda, dan isu New-Guinea yang semakin memudarkan harapan.

Inisiatif pertemuan ini akan berakhir dengan begitu dramatik, bermula dari kabinet Harahap yang menunjukkan niat baiknya kepada negara Belanda. Menteri Luar Negeri Anak Agung adalah ketua pasukan perunding Indonesia. Delegasi Belanda dipimpin oleh Luns, yang sentiasa berhubung dengan Perdana Menteri Drees di Den Haag. Luns dan delegasinya bersedia membiarkan Kesatuan dibubarkan dan menyesuaikan Finec. Dengan syarat jika terjadinya konflik ekonomi antara kedua buah negara, Indonesia perlu bersetuju untuk melakukan penimbangtaraan antarabangsa.

Indonesia, yang menganggap timbangtara antarabangsa sebagai mencabul kedaulatan negara mereka, tidak bersedia menerima syarat-syarat ini dan perwakilan Belanda juga tidak bersedia menerima syarat mereka. Luns tidak mahu bercakap mengenai New Guinea.  Walaupun Anak Agung menyerahkan kertas perbincangan mengenai masalah tersebut, Luns mengambil kertas itu dan membuangnya ke dalam tong sampah. Persidangan Geneva berakhir dengan kegagalan sepenuhnya.

Dalam keadaan kecewa, delegasi Indonesia pulang ke tanahair. Setelah mendapat saranan mereka, kabinet Harahap secara sepihak menamatkan Kesatuan Indonesia-Belanda pada 13 Februari 1956. Ini hanyalah permulaan kepada tindakbalas berantai.

Pembubaran Kesatuan diikuti dengan menamatkan Finec dan pada 4 Ogos pemerintah Indonesia menghentikan pembayaran hutang kepada Belanda. Setahun kemudian, syarikat-syarikat Belanda menyerah dalam pertikaian mengenai New Guinea. Lebih-lebih lagi mereka sendiri yang merosakkan hubungan itu.

Pemerintah Indonesia ingin melaksanakan proses ‘indonesianisasi’ terhadap syarikat asing dan mengubah dasar ekonomi koloni yang lama menjadi lebih bersifat dasar nasionalis Indonesia. Dasar ini digagalkan oleh pengurus Belanda di mana jawatan kanan dan eksekutif tetap tidak boleh diisi oleh orang Indonesia dan tidak ada sambutan mengenai isu ‘Indonesianisasi’ ibu kota.

Golongan kelas atasan Belanda dalam kelompok kecil di Indonesia mempertahankan gaya hidup kolonialnya yang lama dan mempertahankan kubu kuatnya, seperti Harmony Society dan Marina di Priok yang terus ditutup untuk orang Indonesia.

Oleh kerana rundingan dua hala mengenai New Guinea sudah tiada harapan, Kerajaan pimpinan kabinet Ali Sastroamidjojo yang pertama telah pun merayu campur tangan antarabangsa pada tahun 1953.

Dalam Perhimpunan Agung PBB, selama tiga tahun Indonesia telah mengemukakan resolusi untuk meminta campur tangan agensi PBB dalam masalah New Guinea. Tidak sekali pun resolusi mereka mendapat sokongan majoriti dua pertiga yang diperlukan.

Sebabnya ialah bahawa pentadbiran Eisenhower-Dulles tidak mahu menyokong resolusi Indonesia kerana sekutu NATO mereka: Belanda. Oleh itu, semua negara yang bergantung pada Uncle Sam’ tidak berani mengundi Indonesia. Pada 27 November 1957, ini adalah keempat kalinya resolusi Indonesia tidak mendapat majoriti dua pertiga.

Di Indonesia mereka bertindak balas dengan kemarahan. Beberapa hari setelah resolusi itu ditolak, golongan pekerja Indonesia menawan syarikat-syarikat milik Belanda di seluruh Indonesia. Tindakan ini didorong oleh persatuan buruh Komunis. Syarikat-syarikat itu kemudian dikendalikan oleh Kabinet-Djuanda yang menggantikan Kabinet Ali Sastroamidjojo Kedua yang gagal akibat tekanan pemberontak, syarikat-syarikat tersebut kemudian dipindahkan kepada kawalan pihak tent3ra dan akhirnya, tanpa sebarang pampasan, ia dinasionalisasi sebagai hak republik.

Apa yang masih ada dalam ingatan kolektif Belanda adalah bayangan gambaran Presiden Sukarno yang enggan membayar hutangnya. Dalam kenangan ini, sesuatu telah dipadamkan. Ketika Indonesia menghentikan pembayaran hutangnya kepada Belanda pada tahun 1956, hanya 650 juta gulden yang berbaki.

Ini bermakna antara tahun 1950 dan 1956 Indonesia telah membayar hampir empat bilion gulden. Kepentingan jumlah wang ini boleh dibandingkan dengan bantuan dari Amerika yang dikenali sebagai Marshall Plan. Dalam tempoh 1948-1953 Belanda menerima 1127 bilion dolar melalui Marshall Plan – dalam bentuk pinjaman.

Dengan kadar pertukaran dolar adalah 3.80 gulden pada waktu itu, bantuan ini tidak lebih dari apa yang telah dibayar oleh Indonesia sebegitu sahaja antara tahun 1950 dan 1956. Namun orang Belanda hanya mendendangkan bantuan Marshall Plan dari Amerika Syarikat yang membiayai pembangunan semula negara Belanda selepas per4ng, tetapi orang Indonesia yang menolak untuk menjadi warganegara Republik Indonesia dan memilih untuk berhijrah menetap di Belanda, hanya dianggap sebagai masyarakat kelas ketiga sahaja di Amsterdam.

Aspek lain dari sejarah ini adalah kononnya Indonesia ketika zaman Soekarno dijulang oleh rakyat umpama ‘Robin Hood’ kerana ‘merampas’ hak pegangan saham yang sah milik Belanda.

Tetapi tidak ramai orang Indonesia dan Belanda sendiri menyedari bahawa keuntungan modal, pencen dan simpanan yang dipindahkan dari Indonesia ke Belanda, ditambah dengan segala pendapatan yang dihasilkan oleh perniagaan Belanda di Indonesia, telah memberikan sumbangan yang besar terhadap pendapatan negara Belanda pada musim gawat tahun 1950an. Pada awal tahun lima puluhan, sumbangan tahunan ini adalah berjumlah sekitar lapan peratus.

Pada tahun terakhir sebelum pertikaian New Guinea mengakhiri semuanya, nilai kapitalisasi pendapatan Belanda adalah hampir satu bilion gulden. Nampaknya suntikan ekonomi dari Indonesia antara tahun 1950 dan 1957 dalam ekonomi Belanda telah memberi kesan kepada perindustrian pasca per4ng yang pesat di Belanda, yang dikenali sebagai  ‘le miracle hollandaise’  (keajaiban Belanda).

Ironinya, pepatah Belanda “Indië verloren, rampspoed geboren” (Jika kehilangan pulau Indie, maka lahirlah bencana) tidak menjadi kenyataan kerana Belanda ketika tempoh pasca per4ng yang penting ini, sebaliknya terus menjana keuntungan dari sumber bekas j4jahannya, yang amat jarang dibincangkan secara terbuka.

Apa yang ditinggalkan oleh Belanda itu cukup membebankan Indonesia, republik itu terpaksa menanggung hutang penj4jah yang besar, itu pun dengan Belanda “mewasiatkan” struktur pengeluaran yang pada dasarnya berdasarkan sekto pertanian untuk eksport tanaman. Ini menyebabkan Indonesia bergantung kepada sektor perdagangan ekonomi antarabangsa yang tidak menentu.


Ahli Fizik Hasilkan Elektrik Hampir Kelajuan Cahaya

Dalam perkomputeran dan penghantaran maklumat, semakin laju kita dapat alirkan elektrik, lebih baik. Saintis telah berjaya mengalirkan elektrik dalam femto-saat (kurang dari 0.000 000 000 000 001 saat) yang hampir dengan kelajuan cahaya.

Caranya dengan memanipulasi elektron dengan gelombang cahaya yang khas dihasilkan oleh laser ultra-laju (ultrafast laser). Mungkin perjalanan agak jauh kita aplikasikan ke dalam komputer riba masing-masing.

Namun, kejayaan ini dapat menjanjikan kepada kita langkah ke hadapan yang telah kita kecapi.

Kelajuan komponen elektronik yang dapat kita kecapi sekarang ialah sekitar 0.000 000 000 001 saat, 1,000 kali lebih perlahan dari femto-saat. Dengan keadah baru, saintis berjaya hasilkan elektrik dengan lebih laju.

Buat masa sekarang, banyak perantik elektronik menggunakan semikonduktor silikon. Cabaran yang cukup besar bagi saintis ialah untuk mencari ganti semikonduktor silikon supaya dapat meningkatkan kemajuan pranti elektronik.

Cabaran itu dapat diatasi dengan menerapkan ayunan (oscillations) cahaya yang cukup laju untuk membantu elektron mencapai kelajuan yang lebih tinggi.

Kaedah ini dapat mengatasi cabaran tersebut dan memberikan kelebihan kepada komputer generasi akan datang. Pada masa kini, saintis sedang berusaha mencari jalan untuk memastikan elektron dan cahaya dapat bekerjasama dalam pelbagai keadaan.

Namun, sains memikirkan bahawa keterbatasan tersebut dapat diatasi dengan menggunakan zarah nano plasmonik dan perantik optoelektronik – gunakan sifat nadi cahaya untuk manipulasi elektron dalam skala yang sangat kecil.

Langkah seterusnya, eksperimen dijalankan dengan pelbagai jalan menggunakan prinsip yang sama. Kaedah ini dapat menawarkan renungan untuk membangunkan komputer kuantum.

RUJUKAN:


Mengkaji Idea Menebuk Segenting Kra

1. Idea untuk ‘menebuk’ tanah merentang bahagian utara Semenanjung Tanah Melayu (Segenting Kra) ini sebenarnya ialah idea lama yang telah tercetus sejak kurun ke-17 apabila Raja Narai yang menguasai Siam ketika itu telah meminta pihak Perancis membuat kajian berkaitan kebarangkalian untuk pembinaan terusan di wilayah itu. Walaupun visi baginda itu padu, tapi masih belum berjaya direalisasi hingga kini. Malah, Ferdinand de Lesseps yang bertanggungjawab menjadikan Terusan Suez di Mesir sebagai realiti juga telah melawat Segenting Kra pada 1882.

2. Projek Terusan Kra ini (jika berjaya) akan menjadi laluan alternatif yang akan ‘memancung’ lebih 1200km (penjimatan 2-3 hari) berbanding menggunakan laluan Selat Melaka sekaligus bakal merubah wajah industri maritim di rantau ini (Singapura ok ka tu?).

3. Terusan Kra merupakan projek yang akan ‘mencantum’ Laut Andaman yang menjadi penghubung ke Lautan Hindi dan Telok Siam (penghubung ke Laut China Selatan seterusnya ke Pasifik) melalui satu terusan buatan dengan kepanjangan sekitar 135 km (128 km versi lain).
Terusan sebegini bukanlah perkara baharu kerana ada beberapa terusan lain yang turut memiliki fungsi yang hampir sama; Terusan Suez (menghubung Asia dan Eropah) dan Terusan Panama (mencantum Lautan Pasifik dan Atlantik).

4. Idea terusan ini sangat mahal kerana akan menelan belanja sekitar RM121 bilion iaitu sekitar kos pembinaan ECRL dan HSR KL-Singapura jika dicantum.
*Tapi HSR KL-Singapura telah dibatalkan. Anak siapalah yang suka-suka batalkan perjanjian ni!
Semasa Thaksin menjadi PM, dia sudah melancarkan kajian kebolehlaksanaan tentang terusan ni tetapi visi itu tidak dapat diteruskan kerana rampasan kuasa 2006 (Baju Kuning vs Baju Merah).

5. Projek mega ini mendatangkan beberapa kerisauan kepada Thailand sendiri. Antaranya, pembinaan terusan ini berpotensi membahagikan Thailand kepada dua; sekaligus menyemarakkan sentimen pemisah di bahagian Selatan negara itu.

Dek kerana itu, kerajaan Thailand cenderung beralih kepada cadangan alternatif dengan membina laluan darat (ala-ala ECRL Malaysia) berbanding terusan. Kosnya lebih munasabah seperti laporan ISEAS-Yusof Ishak Institute (badan pemikir berpusat di Singapura) yang mana laluan darat akan menelan belanja sekitar USD1.85 bilion (+-RM7.7 bilion) sahaja; penjimatan yang sangat siginifikan berbanding membina terusan.

Pun begitu, pandangan kerajaan ini kontra dengan desakan sebahagian besar individu/badan berpengaruh di Thailand yang lebih menyukai idea membina terusan kerana dilihat bagus untuk ekonomi Thailand dan bagi China, Terusan Kra akan menjadi senjata yang sangat mereka sukai (bagi ekonomi/geopolitik)

5. Selat Melaka ialah antara selat terpanjang di dunia menjulur ribuan kilometer dari Utara ke Selatan dan menguasai sekitar 25% jalur maritim perdagangan dunia terutamanya petroleum (selepas Selat Hormuz).

Selat ini menjadi nadi perdagangan maritim utama dunia sejak zaman kerajaan Melayu lama era Langkasuka, Srivijaya dan pastinya Kesultanan Melayu Melaka. Tanpa syak dan ragu!

6. Wujud tiga titik utama di selat ini yang menarik perhatian British pada abad ke-18 & 19; Pulau Pinang, Melaka dan Singapura. Ternyata, Singapura paling menyerlah dan berpengaruh sebagai hub utama perdagangan/pentadbiran.

7. Asalnya, British turut berminat dengan projek Terusan Kra ini namun idea ini ditolak kerana mereka mahu menjaga kepentingan Singapura yang ketika itu ialah permata maritim British di Asia.

Kehadiran Terusan Kra andai menjadi realiti, akan ditangisi Singapura kerana selaku pelabuhan kedua tersibuk dunia selepas Shanghai pada masa kini, pastinya kehadiran jalur baru ini akan menyepikan terus ‘kebisingan’ di pelabuhan kota Singa itu.

8. Untuk Malaysia? Inilah masanya penumpuan kepada pembangunan di negeri-negeri wilayah Utara Semenanjung Malaysia dapat difokuskan. Limpahan ekonomi daripada terusan atau laluan darat (sekali lagi, andainya) pasti akan memberi impak positif kepada Malaysia secara umum.
Bijak juga idea ECRL yang dicetus oleh ‘beliau’. Tak dapat cekau semua, dapat genggam sikit pun sudah memadai!


Apabila Trump “Sembuh” Covid-19

Trump keluar hospital. First thing first tanggal mask.

Dia sebenarnya belum sembuh sepenuhnya, tapi nak juga keluar hospital cepat-cepat. Walaupun nampak semput, masih nak tunjuk kat orang “I’m OK man”.
Dia ni dah gila ke apa?

Sebenarnya Trump tak gila, cuma degil dan takut hilang kuasa.

Sejak penularan COVID, Trump antara yang paling menentang lockdown.

Sebab keabsahan Trump datang dari prestasi ekonomi. Lockdown buat ekonomi tak OK. Kalau ekonomi tak OK orang tak undi Trump. Sebab tu Trump cuba downplay risiko COVID.

Walaupun sendiri pun kena COVID, dia masih boleh berpesan kepada orang ramai supaya ‘don’t be afraid of it’. Malah Trump cuba ambil kesempatan ini untuk membuktikan pendirian ‘no lockdown’ dia selama ini adalah betul.

Lagi pun budaya US memang memuja ‘strong man’. Kalau kat Malaysia boleh lah Trump baring kat hospital nangis-nangis merayu undi berdrama melinang air mata.
Tapi US lain.

Pengundi tak akan undi orang yang ‘weak’. Dan salah satu cara Trump berkempen adalah menggambarkan lawannya Biden sebagai seorang yang ‘weak’.

Selain rasional politik, ada juga pengaruh keperibadian yang dibentuk oleh pengalaman hidup Trump sendiri.

Menurut anak sedara Trump, Mary L. Trump, Donald Trump membesar dalam keluarga yang tak ada empati terhadap orang yang jatuh sakit.

Abang Donald, Fred Trump Jr. ada masalah ketagihan alk0h0l. Tapi ayah diorang, Fred Sr. bukan saja tak menunjukkan sebarang simpati, malah siap ‘disown’ Fred Jr., ubah pewaris bisnesnya dari Fred Jr. kepada Donald.

Fred Jr. men1ngg4l pada tahun 1981. Tragedi kehidupan Fred Jr. meninggalkan 2 kesan kat Donald: tak sentuh alk0h0l, dan tak nak tunjuk sisi lemah.

Lebih kurang macam Tywin Lannister dalam cerita Game of Thrones. Twyin tak suka senyum sebab ayahnya Tytos adalah seorang peramah, bergelar “The Laughing Lion”.

Tapi Tytos punya peramah sampai mvsvh pun dia selamba senyum dan gelak je. Kesannya keluarga Lannister dibvli. Itu membuat Tywin anggap senyum sebagai tanda kelemahan yang perlu dijauhi demi melindungi keluarganya.

Samada perangai Trump yang bajet strong ni akan terus jadi faktor kejayaannya, atau memakan diri sendiri, 3 November nanti akan ada jawapan.


Benua Sunda: Landskap Purba Alam Melayu

Bentuk muka bumi Kepulauan Melayu pada Maksimum Glasier Terakhir (23,000 – 19,000 tahun yang lepas) bukanlah seperti yang kita sangka sekarang. Pulau Sumatera, semenanjung Tanah Melayu, pulau Borneo, pulau Jawa serta pulau Padawan di Filipina pernah bercantum dan membentuk sebuah daratan luas yang dikenali sebagai benua Sunda (Sundaland). Di kawasan inilah beras mula ditanam dan gangsa mula ditempa.

Benua ini dianggarkan seluas 1,800,000 kilometer persegi dan mempunyai sempadan yang bersamaan 120 meter isobath. Di bahagian timur, benua Sunda dipisahkan dengan kawasan Wallacea melalui Garis Wallace, garis yang menandakan perbezaan fauna mamalia dan burung di pulau-pulau di kedua-dua sisi garisan tersebut. Sempadan di bahagian barat dan selatan pula lebih mudah untuk dikenalpasti iaitu – Parit Sunda dan Lautan Hindi. Manakala pemisahan benua di bahagian utara pula berlaku pada garisan latitud ~ 9 N.

Benua Sunda mempunyai 4 sistem sungai utama (dikenali sebagai Sistem Sungai Molengraaf) iaitu Sungai Melaka, Sungai Siam, Sungai Sunda Timur dan Sungai Sunda Utara. Kebanyakan muara sungai-sungai Molengraaf ini telah tenggelam disebabkan oleh peningkatan paras air laut yang terjadi pada penghujung Pleistosen.

Terdapat dua pendapat mengenai iklim atau biom benua Sunda pada Maksimum Glasier Terakhir. Pendapat yang pertama ialah kewujudan iklim savanna yang merangkumi Semenanjung Tanah Melayu dan kawasan di antara pulau Jawa dan pulau Borneo. Kewujudan iklim ini dibuktikan dengan penemuan meluas ‘boulder beds’ yang tebal, sungai yang mempunyai pola ‘braided’, dan mendapan kipas alluvium di sekitar kawasan Malaysia dan Indonesia pada Pliosen Akhir dan Pleistosen Awal.

Selain itu, ketibaan manusia prasejarah (Anatomically Modern Human) di benua Sahul (Australia dan New Guinea) sekitar 50,000 – 60,000 tahun yang lalu juga mengukuhkan pendapat ini, dimana persekitaran savanna berfungsi sebagai koridor untuk spesis prasejarah di rantau ini bermigrasi.

Lokasi benua Sunda yang berhampiran dengan garisan khatulistiwa memungkinkan keberadaan iklim hutan hujan tropika seperti yang kita lihat sekarang. Pendapat ini dikukuhkan dengan filogeografi spesis Lithocarpus (pokok mempening) di pulau Borneo, dimana spesis ini mempunyai toleransi yang rendah terhadap perubahan musim dan mengalami sedikit penghijrahan habitat sejak Neogen. Kewujudan Orang Utan di dua pulau yang berbeza, iaitu pulau Borneo dan Sumatera juga membuktikan bahawa hutan hujan tropika pernah meluas dan menghubungkan dua daratan tersebut pada Maksimum Glasier Terakhir.

Penenggelaman benua Sunda bukanlah terjadi kerana letusan gunung berapi Toba yang berlaku sekitar 75,000 tahun yang lepas. Namun, ianya berlaku disebabkan oleh dua peristiwa bencana global.

Fasa pertama penenggelaman berlaku sekitar 15,000 – 13,500 tahun yang lalu. Peristiwa ini dikenali sebagai Meltwater Pulse 1A, dimana lapisan ais Laurentide telah mencair dan mengalir ke lautan Atlantik melalui lembah Mississippi, dan seterusnya mengakibatkan paras air laut global menaik dengan mendadak. Fasa penenggelaman yang kedua pula disebabkan peristiwa Meltwater Pulse 1B yang berlaku pada 11,500 tahun yang lepas, dan mencapai kemuncak sekitar 10,000 tahun yang lepas dimana keadaan hidrografi moden terbentuk.

Penemuan landskap purba ini bukan sahaja memainkan peranan yang penting dari sudut geografi dan sejarah, bahkan berpotensi dalam mencorak masa hadapan geopolitik di rantau ini. Sehingga kini, kajian terhadap benua Sunda masih giat dilakukan oleh para saintis dan sejarawan  dengan harapan – membongkar seribu satu misteri yang masih tersembunyi di Alam Melayu ini.

RUJUKAN:

Oppenheimer, S. (2012). Out-of-Africa, the peopling of continents and islands: tracing uniparental gene trees across the map. Philosophical Transactions of the Royal Society B: Biological Sciences, 367(1590), 770–784. https://doi.org/10.1098/rstb.2011.0306

Pelejero, C., Kienast, M., Wang, L., & Grimalt, J. O. (1999). The flooding of Sundaland during the last deglaciation: imprints in hemipelagic sediments from the southern South China Sea. Earth and Planetary Science Letters, 171(4), 661–671. https://doi.org/10.1016/s0012-821x(99)00178-8

Bird, M. I., Taylor, D., & Hunt, C. (2005). Palaeoenvironments of insular Southeast Asia during the Last Glacial Period: a savanna corridor in Sundaland? Quaternary Science Reviews, 24(20-21), 2228–2242. https://doi.org/10.1016/j.quascirev.2005.04.004

Artikel dikirimkan oleh Amier Hakeem untuk The Patriots.


Penyelewengan Sejarah Legenda Hua Mulan Di China

Dunia moden amat jarang sekali mendengar atau mengenali kisah legenda tentang sosok pahlawan wanita bersejarah yang bernama Mulan. Tapi pada tahun 1998, ia berubah apabila Disney menerbitkan sebuah filem animasi yang menceritakan mengenai sejarah dan legenda tersebut.

Filem ini memperoleh kutipan lebih daripada $ 300 juta dollar di seluruh dunia dan tercalon untuk Golden Globe dan Oscar. Semenjak itu, kisah Mulan, seorang wanita muda yang menyamar sebagai lelaki untuk berpera.ng demi kedaulatan maharaja China, telah menjadi salah satu naratif yang terkenal dan paling disukai di seluruh dunia.

Filem animasi Mulan bermula dengan peristiwa bangsa Hun, yang dipimpin oleh Shan Yu yang ke.jam (wataknya diinspirasikan dari tokoh seperti Modu Chanyu, Attila Hun dan Genghis Khan) menyera.ng Dinasti Han di China dengan menembusi Tembok Besar.

Maharaja yang terdesak memilih untuk melancarkan mobilisasi ketenteraan besar-besaran dengan mengeluarkan notis kerahan tenaga yang memerlukan seorang pemuda daripada setiap keluarga dikerah untuk menyertai pasukan tentera Han.

Bapa Fa Mulan yang sudah tua, Fa Zhou, merupakan satu-satunya anggota lelaki dalam keluarga dan seorang veteran tentera. Situasi ini menjadikan hanya dia yang memiliku ciri-ciri yang layak untuk mewakili keluarganya sebagai kerahan tentera.

Oleh kerana Mulan amat bimbang dengan keadaan kesihatan bapanya yang sudah tua dan semakin lemah, Mulan memutuskan untuk merencanakan satu strategi yang sulit.

Mulan mengambil persalinan berperisai lama milik bapanya dan mem.otong pendek rambutnya, dia menyamar sebagai lelaki dan menggantikan tempat bapanya dalam tentera.

Selepas melaporkan diri kepada kem latihan, Mulan lulus kelayakan sebagai seorang lelaki dan ditempatkan di bawah perintah Kapten Li Shang, dia menjadi seorang pahlawan yang terlatih.

Pada akhir filem, Mulan mengalahkan Shan Yu dalam satu pertem.puran. Oleh itu, Maharaja terhutang budi dan menghargai tindakan Mulan, dan penduduk kota berkumpul dan memberikan tunduk hormat kepada Mulan sebagai tanda berterima kasih kerana menyelamatkan mereka.

Walaupun Mulan menerima alat kebesaran heraldik Maharaja dan peda.ng Shan Yu sebagai hadiah, dia menolak dengan baik tawaran Maharaja untuk menjadi penasihat. Sebaliknya, Mulan meminta untuk kebenaran untuk pulang ke pangkuan keluarganya.

Setelah pulang ke rumahnya, Mulan memberikan hadiah itu kepada bapanya yang amat gembira kerana puterinya pulang dengan selamat. Setelah terpikat dengan Mulan, Kapten Li Shang tiba dengan alasan mahu memberikan helmet kepada Mulan. Jadi, dia menerima jemputan untuk makan malam dan bermalam di rumah Mulan.

Mulan Yang Sebenar

Adaptasi versi live-action untuk filem ini pada awalnya ditangguhkan kerana halangan pandemik COVID-19, namun nampaknya ia sedikit memecahkan rekod kejayaan filem animasi itu selepasi ia ditayangkan pada tarikh 24 Julai 2020.

Malangnya, watak Mulan dalam setiap versi filem-filem Disney ini terlalu jauh menyimpang dari sejarah Balada Mulan yang asal. Dalam filem, Shang Yu adalah watak antagonis utama, yang bedasarkan tokoh bersejarah pemerintah Empayar Hunnu (Hun atau Xiongnu) proto-Mongol.

Lebih-lebih lagi, latar masa sejarah Balada Mulan sebenarnya berlaku pada zaman Dinasti Wei Utara, ketika itu zaman kegemilangan kaum Xiongnu sudah tamat.

Dinasti Wei Utara pula bukanlah sebuah empayar China Han, ia diasaskan oleh klan Tabgach yang berbangsa Xianbei iaitu bangsa proto-Mongol yang dipengaruhi budaya Turkik (kemudian China) dan memerintah utara China dari tahun 386 hingga 535 M.

Disifatkan sebagai “sebahagian daripada era pergolakan politik dan perubahan sosial dan budaya yang sengit”, terutamanya kerana mereka muncul selepas zaman Tiga Kerajaan dan Dinasti Jin, Dinasti Wei Utara amat terkenal kerana menyatukan China utara pada 439 dan ia juga merupakan zaman pengenalan agama asing secara intensif seperti Buddha.

Semasa kemuncak zaman kegemilangan Dinasti Wei Utara di utara China, satu lagi bangsa proto-Mongol bernama Kekhaganan Rouran bangkit dengan kuasa yang meningkat secara drastik dan mula mengancam sempadan Wei Utara. Menurut catatan sejarah, kedua-dua kuasa nomad ini telah berpera.ng sesama mereka lebih daripada dua puluh kali.

Balada Mulan dimulakan dengan kebimbangan Mulan yang sedang duduk merenung watikah bertitah untuk berkhidmat dalam tentera bagi mempertahankan kedaulatan klan Tabgach yang memerintah Dinasti Wei Utara dari sera.ngan dan pencer.obohan tentera Rouran.

Bapanya sudah tua dan lemah, dan adiknya masih kecil.  Oleh itu, dia mengambil keputusan untuk menggantikan tempat bagi pihak bapanya dan mengucapkan selamat tinggal kepada ibu bapanya.

Mulan wanita yang sudah mahir dalam pertem.puran, seni mempertahankan diri, seni ped.ang, dan mema.nah ketika dia menyertai tentera. Setelah dua belas tahun bertem.pur, tentera dibenarkan pulang dan dianugerahkan pelbagai hadiah.

Mulan menolak tawaran menjadi pegawai rasmi kerajaan dan hanya meminta seekor unta untuk membawanya pulang. Dia disambut dengan penuh kegembiraan oleh keluarganya. Mulan bertemu rakan-rakannya dengan mengenakan pakaian wanita hingga mereka terkejut kerana mereka tak sedar yang Mulan adalah seorang wanita selepas 12 tahun bersama-sama dalam tentera.

Seperti mana budaya Asia yang lain, budaya China juga mengamalkan adat patriarki. Dalam versi puisi yang diperkembangkan melalui puisi China, imej patriotik yang memuliakan Mulan sebagai seorang pahlawan adalah bertentangan dengan falsafah Confucius dan berada di kedudukan yang setara dengan lelaki untuk pertama kali. Semasa Wei Utara memera.ngi Rouran, Mulan turut bertem.pur untuk negaranya.

Balada Mulan pertama kali ditranskrip dalam antologi Rekod Muzik Lama dan Baharu 568, yang tidak dipulihara hari ini. Teks puisi yang terawal wujud berasal dari antologi abad ke-12 yang dikenali sebagai Biro Koleksi Muzik.

Pengarangnya, Guo Maoqian, secara terangan menyebut Rekod Muzik Lama dan Baharu sebagai sumber kepada puisi itu. Menurut dakwaannya, seorang pengarang yang tak dikenali dari Dinasti Wei Utara mungkin telah menulis balada itu pada abad ke-5.

Dalam sebahagian rangkap balada itu, raja disebut sebagai ‘Khan’, sebuah gelaran dalam budaya Turki-Mongol, bukannya ‘Huangdi’ seperti yang biasa digunakan dalam budaya Cina. Di samping itu, raja juga dirujuk dengan gelaran ‘anak syurga’, satu gelaran lazim di kalangan orang Cina dan Mongol sejak dahulu lagi.

Oleh itu, tak peliklah jika ramai para penyelidik, termasuk dari China sendiri yang percaya bahawa Mulan adalah anak perempuan seorang bekas tentera dari kaum Xianbei atau proto-Mongol kuno yang memerintah Dinasti Wei Utara. Bermakna Mulan mungkin sebahagian dari nenek moyang bangsa Mongol.

Semasa era Taihe (477–499) Maharaja Xiaowen, penasihat China yang berkhidmat di istana telah melakukan reformasi menyeluruh dan memperkenalkan perubahan yang akhirnya menyebabkan dinasti itu memindahkan ibu kotanya dari Datong ke Luoyang pada tahun 494.

Gerakan ini menyebabkan klan Tabgach menggunakan nama Yuan, salah satu nama keluarga bangsa Han sebagai sebahagian daripada proses Sinifikasi secara sistematik. Menjelang tahun-tahun akhir dinasti ini, berlaku perpecahan dalaman yang ketara yang mengakibatkan perpecahan kepada Wei Timur dan Wei Barat.

Semasa era Dinasti Ming Akhir, seorang penulis drama bernama Xu Wei mendramatiskan kisah “Pahlawan Mulan Pergi Berpera.ng Menggantikan Bapanya” dalam dua siri.  Kemudian, watak Mulan telah dimasukkan ke dalam Hikayat Sui-Tang, sebuah novel sejarah yang ditulis oleh Chu Renhuo pada abad ke-17, iaitu pada awal Dinasti Qing.

Seiring berjalannya waktu, kisah Hua Mulan semakin popular dan berkembang sebagai cerita rakyat di kalangan orang-orang Cina Han.

Ahli antropologi Christine Lee dari California State University di Los Angeles dan rakannya Yahaira Gonzalez menghabiskan masa beberapa tahun untuk mengumpul data dari China dan Mongolia.

Mereka mengkaji semula 29 rangka yang ditemui di tapak pengebumian Mongolia purba untuk mencari penanda arthritis, trauma, dan muskuloskeletal, termasuklah tiga rangka wanita Xianbei.

Dua daripadanya berpotensi untuk disimpulkan sebagai milik pahlawan wanita. Kesimpulan ini dibuat setelah Lee dan Gonzalez menemui tanda-tanda yang berada pada rangka, di mana otot-otot yang tersambung adalah sesuai dengan rangka seorang pahlawan, ia menunjukkan kedua-dua wanita ini berlatih mema.nah.

Dan peranan kaum wanita ketika itu mungkin berkembang berikutan meningkatnya ketidakstabilan politik dan kega.nasan sosial, yang mengiringi sepanjang abad setelah kejatuhan Dinasti Han di China pada tahun 220 Masihi.

Berbeza dengan kesimpulan terhadap dua pejuang wanita tersebut, sisa rangka tiga wanita Turkik yang lain tak memiliki sebarang tanda-tanda otot bahu, yang menyimpulkan mereka tidak berlatih mema.nah.

Kita sedia maklum akan sejarah pertembungan Mongol dan China dan ada banyak hubungan dan ko.nflik di antara mereka, tapi mendakwa Mulan sebagai tokoh berbangsa Cina sepenuhnya adalah salah. Seperti yang ditulis di atas, Dinasti Wei Utara diasaskan oleh kaum Xianbei, iaitu kaum proto-Mongol.

Dan berdasarkan catatan sejarah yang terawal, kisah ko.nflik pepera.ngan di antara Dinasti Wei Utara menentang Kekhaganan Rouran boleh dikatakan hampir tak melibatkan langsung peranan kaum Cina Han.

Ia merupakan konflik antara sebuah empayar separa nomad dengan sebuah lagi kuasa nomad yang juga merupakan nenek moyang bangsa Mongol.

Dan mereka lah antara tamadun yang terawal menggunakan gelaran Khagan/Khan secara tak rasmi sebelum ia dimulakan secara meluas oleh kuasa besar Turki Asia Tengah buat pertama kali dalam sejarah, iaitu Kekhaganan Gokturk.

RUJUKAN:

Golden, Peter B. The Stateless Nomads of Central Eurasia, in Empires and Exchanges in Eurasian Late Antiquity Edited by DiCosmo, Maas.

Hinsch, Bret (2016). Women in Imperial China. Rowman & Littlefield.


Selamat Tinggal Cendekiawan Melayu Terulung Abad Ini – Prof Ungku Abdul Aziz

Ungku Abdul Aziz bin Ungku Abdul Hamid, anak Melayu yang lahir pada 28 Januari 1922, ini ialah seorang Melayu yang cukup banyak jasanya pada anak bangsa dan negara. Siapa sangka seorang bayi yang lahir di bumi penjajah di London, di United Kingdom ini akan kembali ke negara nenek moyangnya, mengaum dan menjadi antara pencetus revolusi yang sungguh dibanggakan sehingga hari ini. Beliau ialah penerus legasi kegemilangan yang dicapai oleh nenek moyangnya ke zaman moden.

Seseorang yang mempunyai darah diraja Johor ini merupakan anak kepada Ungku Abdul Hamid bin Ungku Abdul Majid yang merupakan seorang leftenan dalam pasukan tentera Timbalan Setia Negeri Johor. Ibunya yang bernama Hamidah Bte Abdullah merupakan seorang wanita Turki yang beragama Islam.

Sepertinya, genetik kebijaksanaannya diwarisi daripada ayahnya yang merupakan bekas pelajar dari Universiti Cambridge dan mampu menguasasi Bahasa Parsi, Arab dan Sanskrit. Malangnya, anak yang bakal mengecapi zaman kegemilangannya pada waktu yang bakal mendatang ini telah kehilangan ibunya hanya pada usia 2 tahun sahaja.

Pendidikan terawal yang diterima oleh beliau ialah di Sekolah Rendah Ngee Heng, Johor Bharu, sebelum ke Sekolah Bukit Zahrah, English College Johor, Sekolah Melayu Batu Pahat sebelum menyambung pengajiannya ke Rafffles College. Beliau kemudian menyambung pelajaran ke Universiti Malaya di Singapura dan berjaya memperoleh Ijazah Ekonomi.

Beliau kemudian memperoleh pula Ijazah Doktor Falsafah dalam bidang ekonomi di Universiti Waseda di Jepun, menjadikan beliau sebagai anak Melayu pertama yang belajar di universiti tersebut. Ungku Aziz boleh sahaja membesar di London yang ternyata mempunyai sistem pendidikan jauh lebih baik daripada di Malaysia, tetapi ayahandanya mahu Ungku Aziz membesar dengan dan hidup sebagai seorang Melayu.

Anugerah Yang Diterima Ungku Aziz

Sebagai salah seorang cendekiawan Melayu terulung abad ini, Ungku Aziz telah menerima pelbagai anugerah sepanjang beliau menabur bakti di Malaysia. Gelaran Professor Diraja Ekonomi yang diperolehinya pada 17 Jun 1978 daripada DYMM Seri Paduka Baginda Yang Dipertuan Agong dalam bidang Pembangunan Luar Bandar. Selain itu, beliau merupakan anak Melayu pertama memperolehi Hadiah International Academic Prize of The 4th Fukuoka Asian Cultural Prizes 1993 by the City of Fukuoka dari Jepun.

Pada 1997 pula, Ungku Aziz telah ditabalkan sebagai Tokoh Maal Hijrah oleh DYMM Seri Paduka Baginda Yang DiPertuan Agong. Pada 21 Julai 2002 beliau telah dianugerahkan Tokoh Koperasi Negara sempena Hari Koperasi Negara. Gelaran sebagai Tokoh Melayu Terbilang yang menjadi tajuk besar artikel ini pula sebenarnya adalah dianugerahkan oleh Mantan Perdana Menteri Malaysia, YAB Datuk Seri Abdullah Hj Ahmad Badawi pada 11 Mei 2005 oleh Presiden UMNO pada ulangtahun ke-59 Umno di PWTC. Untuk rekod, beliau merupakan anak Melayu pertama memenangi anugerah itu.

Seterusnya pada 25 Jun 2005 beliau telah dianugerahkan Tokoh Ekonomi Melayu oleh Dewan Perniagaan Melayu Malaysia (DPMM). Anugerah terbaru yang diterima oleh YM Profesor Diraja Ungku A. Aziz ialah Anugerah Akademik Negara 2006 sempena Majlis Pengisytiharan Universiti Penyelidikan dan Anugerah Akademik Negara 2006 pada 2 Ogos 2007 oleh YAB Dato’ Seri Najib Tun Razak yang ketika itu merupakan Timbalan Perdana Menteri Malaysia.

Sekarang, tentu kita tertanya-tanya apakah sumbangan Ungku Aziz sehingga menerima penghormatan sebegitu rupa dalam hidup beliau?

Mengasaskan Tabung Haji

Pada 30 September 1959 Professor Diraja Ungku Aziz Abdul Hamid telah menulis sebuah kertas kerja yang bertajuk “Rancangan Membaiki Keadaan Ekonomi Bakal-Bakal Haji” kepada kerajaan dan cetusan idea itu telah melahirkan konsep Tabung Haji hari ini. Tidak lama kemudian pada bulan November 1962, idea itu dan mula beroperasi pada 30 September pada tahun 1963, maka idea yang dikemukakan oleh Profesor Di Raja Ungku Aziz ini menjadi kenyataan.

Lalu, konsep tabung haji yang diperkenalkan oleh beliau diperbaharui lagi pada tahun 1969 apabila digabungkan dengan Pejabat Urusan Hal Ehwal Haji. Kata-kata daripada Ungku Aziz ketika ditemubual oleh Utusan Malaysia tentang langkah Ungku Aziz memperkenalkan Tabung Haji:

“Saya lihat orang kampung akan menjual kambing, kerbau atau tanah mereka untuk menunaikan haji. Sekembalinya mereka dari sana, mereka tiada ternakan dan sumber rezeki lagi. Sebab itu, saya cetuskan idea penubuhan Lembaga Urusan dan Tabung Haji (LUTH). LUTH sebenarnya membantu ekonomi orang Melayu untuk jangka masa yang panjang.”

Ketika awal penubuhan Tabung Haji dahulu ketika diasaskan daripada cetusan idea Ungku Aziz, ianya sekadar mempunyai 13 orang petugas sahaja, mempynyai 1, 280 orang pendeposit. Simpanan di dalam akaun mereka sekadar mencecah RM 46, 600 serta beroperasi di pejabat kecil di Jalan Ipoh.

Untuk rekod, hari ini, Tabung Haji merupakan pengurus Dana Islam terbesar negara dengan dana melebihi RM55 billion. Hari ini, tabung Haji mengendalikan 8.3 juta pendeposit. Akibat dari hasil pelaburan dan perniagaan yang menguntungkan, tabung Haji membiayai subsidi mengerjakan haji sebanyak RM130 juta dengan jemaah kali pertama membayar sekitar RM9,900 dengan baki RM6,000 dibiayai Tabung Haji. Tabung Haji turut menampung subsidi kursus haji yang dibuat sebelum jemaah berlepas ke tanah suci berjumlah RM40 juta.

Bayangkanlah daripada hasil idea seorang anak Melayu genius pada tahun 1959, hari ini tabung haji mampu membiyai kos mengerjakan haji oleh kebanyakan umat Islam. Terdapat lebih daripada 8 juta pendeposit sekarang. Ada sebanyak 119 cawangan di seluruh negara tak termasuk sebanyak 6,000 pusat perhubungan dan juga sebuah pejabat operasi di Arab Saudi.

Dasar Ekonomi Baru

Kajian yang mendalam pada Tragedi 13 Mei membawa kepada rumusan bahawa jurang ekonomi antara orang Melayu dan bukan Melayu telah mengakibatkan perasaan tidak puas hati dan diskriminasi. Lalu Tun Abdul Razak telah memperkenalkan Dasar Ekonomi Baru untuk merapatkan jurang ekonomi antara kaum.

Salah seorang yang terlibat dalam perangkaan Dasar Ekonomi Baru tentunya ialah Ungku Aziz. Kajiannya mendapati bahawa sistem meritokrasi masih belum sesuai untuk diamalkan kerana jurang kemiskinan masyarakat bandar dan luar bandar sangatlah luas. DEB menurut Ungku Aziz ialah satu-satunya cara orang Melayu tidak hilang keyakinan dan terus bersaing.

Pusat Asasi Sains Universiti Malaya

Beliau merupakan pencetus kepada idea penubuhan Pusat Asasi Sains di UM. Penubuhan Pusat Asasi Sains Universiti Malaya diasaskan untuk membantu golongan miskin. Pengalamannya pada tahun 1970-an menyatakan bahawa pelajar untuk kursus perubatan adalah sangat rendah dan adakalanya hanya mencecah angka 5 orang sahaja. Institut ini diasaskan untuk membantu orang Melayu dari kalangan anak-anak kampong yang miskin. Hari ini, PASUM telah berjaya mencapai 8 ribu orang ahli dan banyak antara mereka sudah menjadi pakar-pakar hebat dalam negara dan luar negara.

Sumbangan Lain Kepada Negara

Selain daripada sumbangan mengasaskan Tabung Haji yang menjadikan nama beliau lebih harum, Ungku Aziz juga turut mempunyai perkhidmatan lain yang cukup hebat. Sebagai contoh, beliau pernah menyertai Perkhidmatan Awam Johor (JCS). Beliau juga pernah berbakti sebagai Pensyarah Ekonomi di Universiti Malaya Singapura (1949-1960). Pada tahun 1960-1965, beliau dilantik pula sebagai Pensyarah Kanan dan Ketua Jabatan Ekonomi, Fakulti Sastera, Universiti Malaya, Kuala Lumpur.

Tidak lama kemudian, beliau dilantik sebagai Dekan Fakulti Ekonomi dan Pentadbiran, Universiti Malaya (1965-1968), sebelum menjadi Naib Canselor, Universiti Malaya dari tahun 1969-1988. Untuk rekod, beliau merupakan Naib Canselor Universiti Malaya paling lama berkhidmat dengan universiti tersebut kira-kira 20 tahun.

Bukan itu sahaja, Ungku Aziz juga merupakan Yang Dipertua, Angkatan Koperasi Kebangsaan Malaysia Berhad (ANGKASA), Ahli Lembaga Pengarah, Koperasi Kedai Buku Universiti Malaya Berhad (KKUM), Fellow Kehormat, Institut Sosial Malaysia, Kementerian Pembangunan Wanita, Keluarga dan Masyarakat (1.10.2005 – 30.9.2008), Ahli Majlis Tadbir Urus, Pusat Pengajian Kewangan Islam Antarabangsa, Bank Negara Malaysia (INCEIF Governing Council) (2006-2009). Dalam bidang syarikat korporat pula, Ungku Aziz merupakan pengarah PLUS BERHAD, Pengerusi Cosmopoint Sdb Bhd serta pengarah Plus Expressway Berhad.

Pesanan Untuk Bangsa Melayu

1. Menurut beliau, untuk menjadi seorang Melayu Unggul atau yang Terbilang, seseorang perlu mempunyai prinsip dan halatuju hidup. Halatuju hidup Pak Ungku Aziz adalah berteraskan kepada apa yang pernah dinukilkan oleh Za’aba, “Kalau ada keyakinan diri semua boleh tercapai.”

2. Beliau menyarankan anak Melayu membaca setiap karya Zaba kerana menurut beliau, “dalam buku itu ada amanat penting Za’ba yang menunjukkan jalan bagaimana orang Melayu boleh berjaya dan menjadi unggul.”

3. Ungku Aziz berpendapat bahawa masalah utama yang membelenggu Melayu hari ini terutama golongan remaja ialah kekurangan jati diri sendiri. Jati diri mampu membentuk orang Melayu menjadi lebih hebat daripada sekarang dan menurut Ungku Aziz juga, media antara medium yang mampu mencorakkan semula jati diri Melayu yang hilang.

“Siapakah aku?”

Soalan semudah dari Socrates yang bertanyakan di atas pun masih belum mampu dijawab oleh mereka. Bayangkan bagaimana mereka mahu mencapai sesuatu yang hebat sepanjang penubuhan tamadun mereka?

4. Menurut Ungku Aziz, pendidikan mampu membentuk jati diri anak Melayu. Orang Melayu harus didedahkan dengan tokoh-tokoh Melayu yang hebat dalam sejarah yang mampu membawa kesan positif.

Model untuk orang Melayu bangkit daripada lena sudah tersemat pada sejarah dan sebagai contoh, beliau memetik Hang Tuah dan menyarankan sifat-sifat positif pada batang tubuh Hang Tuah dijadikan contoh oleh orang Melayu moden. Katanya, model-model hebat Melayu pada abad silam ini mampu membina realiti, melahirkan remaja yang akan jadi pemimpin masa depan yang memberikan harapan kepada bangsa. Katanya yang menjadi tamparan buat saya sebagai penulis:

“Kita tidak akan melahirkan manusia unggul dengan bercakap-cakap saja.”

5. Beliau mengkritik bagaimana sikap orang Melayu yang tidak mempunyai perasaan ingin tahu dan budaya banyak bertanya dijadikan taboo dalam pemikiran setiap anak Melayu. Pemikiran saintifik sepertinya sudah hilang dalam masyarakat Melayu dan beliau membandingkan ketika zaman Renaissance di Eropah. Beliau dipetik pernah berkata:

“Kalau pada kurun ke-18, terutama di England, orang selalu bertanya: Kalau betul ada hantu, mana hantu? Kita hendak pergi ke tempat hantu, kita nak pergi tengok hantu untuk lihat apa manifestasi hantu.”

Apa yang beliau ingin sampaikan ialah perasaan ingin tahu harus ditanam jauh dalam jiwa anak Melayu sambal diselitkan dengan sedikit rasa skeptikal yang tidaklah bermasalah. Ilmu pengetahuan tidak akan lahir tanpa perasaan ingin tahu daripada anak Melayu.

Beliau menyimpulkan bahawa penyakit ini datang dari trend penjajah British yang sudah membentuk fikiran seperti ini selama beratus tahun. British tidak mahu percambahan intelektual di Malaysia akan mewujudkan bijak pandai yang akan menggulingkan pemerintahan Jepun di Malaysia. Virus yang dibawa oleh British ini masih lagi bernanah dalam setiap jiwa anak Melayu.

Akhir kata, kami berasakan bahawa pesanan daripada beliau ini sangat terbaik untuk tatapan kita:

“Rajin Berkerja, Rajin Bercakap” – Bagus
“Rajin Berkerja, Malas Bercakap” – Kena Buli
“Malas Berkerja, Rajin Bercakap” – Wayang Cina
“Malas Berkerja, Malas Bercakap” – Tak Guna
“Malas Berkerja, Suka Mengadu” – Lalat Hijau
“Malas Berkerja, Suka Ponteng” – Lebih Baik Berhenti

“Malas Berkerja, Suka Termenung” – Lebih Baik Mati

Kami juga ingin memetik pandangan Profesor Emeritus Datuk Abu Bakar A. Hamid dalam bukunya bertajuk ‘The University in Pantai Valley: Glimpses of the past’.

“Seorang dari istana berkelakuan seperti orang istana itu perkara biasa. Seorang rakyat biasa berkelakuan seolah-olah ia orang istana itu luar biasa. Seorang dari istana berkelakuan seperti rakyat biasa, itulah Profesor Diraja Ungku Aziz”.

Selamat pulang ke tanah abadi Ungku.

Semoga Allah menempatkan Ungku dikalangan orang-orang beriman dan beramal soleh.
Inna lillahi wa inna ilaihi rajiun.


Aktivis Anti-Vaksin Terkenal Israel Mati…

Salah seorang aktivis anti-vaksin terkenal Israel kembali menemui Penciptanya akibat Covid-19 pada Isnin lepas. Walaupun vaksin sudah terbukti mengurangkan potensi jangkitan menerusi pelbagai kajian klinikal di seluruh dunia, bagi Hai Shoulian, itu semua karut semata-mata.

Shoulian mula dimasukkan ke hospital pada minggu lepas dan keadaannya semakin merosot pada Sabtu. Dalam hantaran videonya di Facebook, dia memberitahu berdepan kesukaran untuk bernafas dan terpaksa memerlukan bantuan oksigen. Bagaimanapun, Shoulian percaya dia akan pulih semula dalam tempoh dua hingga tiga minggu.

Dalam keadaan genting itu, dia masih menyeru pengikutnya untuk menolak vaksin dan pasport vaksin yang diperkenalkan rejim. Pasport vaksin yang dimaksudkan ialah sistem Pas Hijau di mana tempat atau acara yang membenarkan kehadiran individu yang lengkap divaksin, pulih daripada Covid-19 atau disahkan negatif.

Dalam satu hantaran video yang lain, Shoulian mendakwa dirinya dira.cu.n oleh pihak berkuasa rejim selepas ditahan mereka kerana melancarkan protes anti-pasport vaksin. Baginya, Covid-19 merupakan satu bentuk pembohongan dan satu cara untuk mengawal kebebasan orang ramai.

Para pengikut Shoulian menyifatkan kema.ti.annya hanya mengesahkan apa yang dipercayai mereka. Tetapi bagi ramai pengamal perubatan Israel seperti Dr Lior Ungar, mereka amat berharap pengikut Shoulian segera sedar sebelum nasi menjadi bubur. Ini kerana selagi mereka tidak divaksin, jangkitan Covid-19 bukan sekadar memamah kesihatan mereka dengan cara yang dahsyat. Malah, ia akan terus menafikan kehidupan normal yang ingin dikecapi seperti sebelum pandemik bermula.

RUJUKAN:

Hasson, Nir. (2021). Prominent Israeli Anti-vaxxer Dies of COVID. His Followers Remain Unwavering. Haaretz.

The Times of Israel. (2021). Defiant to the end, prominent anti-vaxx activist dies of COVID.


Kebebasan Dan Keadilan

Dalam artikel lepas, saya berbicara secara panjang lebar perbandingan antara liberal sebenar dengan liberal jadi-jadian. Dan tanpa disangka-sangka, ia mengundang minat mendalam orang ramai tentang maksud sebenar kebebasan terutama apa yang ditafsirkan dalam dokumen Pengisytiharan Kemerdekaan Tanah Melayu 1957 dan dokumen Pengisytiharan Penubuhan Malaysia 1963. Pada mulanya, saya sangka definisi ‘liberty and justice’ hanya wujud dalam dokumen Pengisytiharan Kemerdekaan Amerika Syarikat semata-mata dan slogan negara Perancis. Tetapi setelah mengkaji dengan lebih lanjut dua dokumen 1957 dan 1963 di atas, terma yang dimaksudkan wujud dalam kedua-dua dokumen tersebut. Jadi, persoalan yang diutarakan ialah, apakah maksud sebenar ‘liberty and justice’ dalam masyarakat hari ini? Mari kita lihat.

Kalau mengikut definisi Kamus Dewan, bebas itu bermaksud merdeka atau bebas daripada penjajahan, terlepas daripada hukuman atau tuduhan dan tidak disekat daripada melakukan sesuatu perkara. Sementara adil pula membawa konotasi menyebelahi pihak yang benar, meletakkan sesuatu pada tempat yang betul, menepati hak individu atau tidak bias. Jika dilihat dari perspektif lebih luas, ‘liberty and justice’ atau kebebasan dan keadilan ialah hak bagi mana-mana individu dalam sesebuah negara untuk melaksanakan haknya tanpa perlu bimbang dan bebas serta mendapat hak-hak yang telah dijaminnya berdasarkan peruntukan dalam Perlembagaan. Bagaimanapun, kebebasan tersebut tidak meliputi hak mengkritik dan mengejek orang lain sehingga melampaui batas serta mewujudkan ketidakadilan dalam masyarakat kerana perbuatan tersebut sama sekali berlawanan dengan semangat toleransi dan perpaduan yang terkandung bukan saja dalam Perlembagaan bahkan dalam kedua-dua dokumen deklarasi kemerdekaan dan penubuhan Malaysia, satu perbuatan yang menjadi makanan harian kelompok liberal jadi-jadian.

Dalam Islam, kebebasan dan keadilan sentiasa mengikut kerangka prinsip syarak. Maksudnya di sini, Islam tidak menafikan kebebasan, cuma ia ada hadnya kerana ada perkara yang dilarang oleh Tuhan dan Rasul-Nya. Tidak seperti kebebasan yang digembar-gemburkan sesetengah kelompok liberal sampai melanggar batas-batas moral manusiawi, kebebasan menurut agama mengambil kira aspek moral dan spiritual individu. Ini kerana jika kebebasan itu dilakukan sewenang-wenangnya tanpa mengambil kira kedua-dua aspek tersebut, kebebasan yang didambakan dilihat kosong dan tidak bererti sama sekali. Mengapa? Kerana manusia yang benar-benar bebas di sisi Tuhan sentiasa bertanggungjawab dan mengangkat setiap prinsip moral termasuk prinsip keadilan sesama manusia. Jika prinsip tersebut dilanggar semata-mata nak memuaskan keinginan serakah semata-mata, makanya individu tersebut bersikap mementingkan diri sendiri dan membiarkan dirinya menjadi virus kemusnahan kepada masyarakat dan negara.

Begitu juga dengan keadilan menurut Islam. Keadilan yang sebenar bukannya membahagikan hak sama rata tanpa mengambil kira semua pihak terlibat seperti diyakini kelompok liberal jadi-jadian. Keadilan sebenar menurut agama ialah meletakkan hak pada tempat yang betul dan semua pihak yang mendapatnya akan berpuas hati. Ini berdasarkan firman Allah s.w.t dalam ayat 7 hingga 9, Surah Ar-Rahman. Orang yang menyatakan keadilan hanya untuk puaknya dan tidak pada orang lain sebenarnya individu yang bersikap mementingkan diri sendiri dan terlalu mengikut kehendak serakahnya. Orang sebegini hanya memikirkan apa yang terbaik pada diri dan kumpulan yang diwakili tanpa memikirkan kepentingan yang lebih besar pihak terlibat. Bila ini berlaku, ia bukan saja menimbulkan perasaan tidak puas hati, malah ia boleh menimbulkan perpecahan dalam kalangan masyarakat dan persepsi ketidakdilan wujud pada kelompok yang terkesan. Malah, kelompok sebegini dikecam Allah s.w.t dalam ayat 135, Surah An-Nisa. Ini satu hakikat yang cuba dinafikan kelompok liberal jadian tetapi berlaku di serata dunia termasuk di sini.

Jika difikirkan, kebebasan dan keadilan ini sudah menjadi makanan ruji manusiawi tanpa mengira bangsa, warna kulit, agama, fahaman atau status ekonomi untuk beratus-ratus tahun lamanya. Namun sejak kebelakangan ini, kebebasan dan keadilan bukan lagi mengikut prinsip yang dinyatakan dalam Perlembagaan. Pada mereka yang skeptik, mereka menganggap kebebasan itu hanyalah lesen kepentingan diri sendir sementara keadilan pula dihadkan pada ketetapan melaksanakan hukuman setimpal bagi sesuatu jenayah. Ini tidak seharusnya berlaku kerana kebebasan dan keadilan itu bersifat sejagat dan layak dinikmati oleh semua, bukan terhad pada sesetengah golongan semata-mata. Apabila berlakunya pembahagian seperti itu, ia sebenarnya membuka ruang kepada tirani dan penindasan, seterusnya meletakkan asas-asas perpecahan dan kemusnahan sesebuah negara. Namun bagi kelompok liberal jadian, itu bukan kebimbangan mereka kerana pada mereka, yang utama ialah perjuangan mereka tanpa memikirkan kesan buruk yang lebih besar kepada masyarakat dan negara.

Sudah terlalu lama terma kebebasan dan keadilan dijadikan modal untuk memarakkan api persengketaan dan memecah-belahkan masyarakat di negara ini. Kebebasan dan keadilan sebenar ialah memberi ruang kepada semua untuk berjaya tanpa diskriminasi dan melaksanakan hak tanpa prejudis serta menghormati pandangan orang yang berbeza dengan kita. Dari sinilah, ia akan menjadi benih kepada perpaduan sesama manusia dan kemakmuran sesebuah negara. Tanpa kedua-duanya, peluang untuk mencapai perpaduan manusiawi dan kemakmuran hanya sekadar mimpi di siang hari. Dan senario paling menakutkan ialah kelompok liberal jadian mengintepretasikan kedua-duanya mengikut kepentingan mereka, sanggup melakukan apa saja agar bersesuaian dengan kerangka kebebasan dan keadilan versi mereka, walaupun itu bermakna menjual maruah negara tercinta dan mengorbankan kepercayaan kepada Tuhan.

Akhir kalam, kebebasan dan keadilan ialah prinsip utama yang membentuk manusiawi hari ini. Tanpa kedua-duanya, ia membibitkan tirani dan penindasan tanpa kesudahan dalam kalangan masyarakat. Walaupun kita sudah tahu definisi dan huraian berkenaan kedua-dua terma tersebut, persoalan sekarang ialah apa tindakan kita seterusnya? Selagi mana kita bersikap berdiam diri dan tidak mahu bertindak menolak naratif alternatif kumpulan tidak bertanggungjawab ini, maka selagi itulah kumpulan liberal jadian ini berleluasa dan mempromosikan agenda songsang mereka kepada masyarakat. Kiranya kita mahu bertindak bila mana ia telah mencapai tahap kronik, pada masa itu, ia sudah terlambat dan kita akan menanggung akibat yang mahal harganya. Ingatlah akan kata-kata Edmund Burke ini, “The only thing necessary for the triumph of evil is for good men to do nothing.”

Sumber:

Howard, Barry. (2015). What Our Founders Meant By ‘Justice and Liberty’ For All. http://www.ethicsdaily.com/what-our-founders-meant-by-liberty-and-justice-for-all-cms-22771


Kisah Hidup Anne Jasmin

Pasti ramai di antara kita yang tertawa apabila melihat gelagat Annie Jasmin di dalam filem-filem arahan P. Ramlee. Siapa yang tidak ingat babak tiga Bujang Lapok yang tidak tahu membaca meminta tolong orang gaji Pendekar Mustar untuk membacakan surat dan mempunyai kekasih, Abang Brahim yang boleh bergerak di dalam bingkai gambar di dalam Pendekar Bujang Lapok.

Aini binti Jasmin dilahirkan di Jakarta, Indonesia pada tahun 1927. Sejak umur belasan tahun lagi beliau terlibat dengan pentas bangsawan di Indonesia sebagai penari, penyanyi dan pelakon. Pada penghujung tahun 1947, Shaw Brothers telah membuka studio di Singapura dan peluang pekerjaan terbukalah kepada semua tenaga seni. Maka ramailah yang cuba mengambil kesempatan ini, termasuk penggiat seni dari seberang. Annie Jasmin salah seorang daripada mereka.
Beliau memulakan karier lakonannya sebagai pelakon tambahan dan penari.

Nama Annie Jasmin memang tidak asing lagi kepada penggemar filem-filem Melayu. Sebut sahaja namanya, pasti terbayang akan susuk tubuhnya yang gempal dan comel itu. Oleh kerana badannya begitu gempal dan wajahnya lucu, Annie Jasmin lebih sesuai diberi peranan sebagai orang gaji dan dayang istana.

Watak lawak bersahaja yang dibawa oleh Annie Jasmin akhirnya menjadikan beliau sebagai salah seorang pelakon lawak yang terkenal di hujung tahun 1950-an dan 1960-an.
Annie Jasmin boleh dianggap salah sebuah pelakon paling produktif pada era itu. Beliau merupakan seorang pelakon bebas yang tidak terikat dengan mana-mana studio. Maka peluangnya untuk berlakon semakin luas. Berikut adalah filem-filem lakonan Annie Jasmin:

Aksi Kuching (1966), Aladdin (1952), Aloha (1950), Anak Dara (1966), Anjoran Nasib (1952), Antara Dua Darjat (1960), Ayer Mata Duyong (1964), Badang (1962), Bapa Saya (1951), Batu Belah Batu Bertangkup (1959), Bawang Puteh Bawang Merah (1959), Berdosa (1951), Chelorong Cheloreng (1962), Che Mamat Parang Tumpol (1960), Chinta Kaseh Sayang (1965), Dahaga (1966), Dang Anom (1962), Dewi Murni (1950), Dosa Wanita (1967), Gado-Gado (1961), Gerhana (1962), Gila Talak (1963), Hantu Rimau (1960), Ibu (1953), Ikan Emas (1965), Jalak Lenteng (1961), Jiran Sekampong (1965), Jiwa Lara (1952), Juwita (1951), Kacha Permata (1966), Kaki Kuda (1958), Kaseh Ibu (1965), Kembar (1950), Korban Kaseh (1962), Mabok Kepayang (1962), Masok Angin Keluar Asap (1963), Mat Lanon (1968), Mata Dan Hati (1965), Mata Shaitan (1962), Megat Terawis (1960), Miskin (1952), Muda Mudi (1965), Pak Pandir Modern (1960), Panglima Besi (1964), Pembalasan (1950), Penarek Becha (1955), Pendekar Bujang Lapok (1959), Penghidopan (1951), Permata Di-Perlimbahan (1952), Pileh Menantu (1963), Pontianak (1957), Putus Harapan (1953), Raja Laksamana Bintan (1959), Ribut (1954), Roh Membela (1955), Rumah Itu Dunia Aku (1963), Satu Titek Di Garisan (1972), Saudagar Minyak Urat (1959), Sedarah (1952), Sejoli (1951), Seniman Bujang Lapok (1961), Sergeant Hassan (1958), Sial Wanita (1969), Siapa Besar! (1964), Singapura Di Langgar Todak (1962), Siti Muslihat (1962), Sumpah Wanita (1960), Tas Tangan Wanita (1952), Terang Bulan Di Malaya (1954), Wan Perkasa (1964), Yatim Piatu (1952).

Menurut satu laporan akhbar, Annie Jasmin tidak tahu bahawa dirinya mempunyai bakat sebagai pelawak. Beliau hanya mengikut apa sahaja yang diarahkan oleh pengarah filem yang dilakonkannya. Ada kalanya beliau mengolah sendiri cara lakonannya dan pengarah suka akan hal itu.

Setelah perusahaan filem Melayu di Singapura terhenti pada tahun 1973, Annie Jasmin menghadapi kesukaran untuk meneruskan kehidupannya. Dengan usianya yang semakin lanjut, peluang pekerjaan untuk dirinya agak terhad. Pernah suatu ketika, beliau dikhabarkan bekerja di sebuah kilang membuat sabun.

Annie Jasmin tinggal di sebuah bilik yang terletak di Aljunied Crescent bersama seorang anaknya yang bernama Suriati Bakar. Kesihatan beliau semakin menurun apabila disahkan menghidap penyakit kencing manis. Annie Jasmin menghabiskan sisa-sisa hidup beliau dalam kesempitan. Beliau hanya bergantung kepada wang bantuan jabatan kebajikan masyarakat yang berjumlah $80 sebulan. Dengan wang itulah beliau gunakan untuk membayar sewa bilik dan perbelanjaan sekolah anaknya.

Untuk menambahkan pendapatan, Annie Jasmin bersama anaknya mengambil upah mencuci pakaian di rumah-rumah orang. Pernah satu ketika beliau perlu ke hospital setiap hari untuk mendapatkan rawatan. Annie Jasmin terpaksa merayu kepada doktor yang merawatnya untuk mengurangkan bayaran yang dikenakan.

Annie Jasmin meninggal dunia pada 29 Jun 1988, kira-kira 7:40 pagi di Blok 109, Aljunied Crescent. Menurut anaknya, beliau dibawa pulang sehari sebelumnya setelah sebulan dirawat di Hospital Besar Singapura akibat tercedera kerana terkena air panas. Beliau kemudiannya dikebumikan di Pusara Aman, Singapura.

Sumber


Ghazwah Dan Ghaziyyah: Teknik Peperang*n Dalam Islam

Tahukah anda, ghazwah غزوة, ia merujuk kepada siri-siri ser@ng@n tenter@ muslimin ke atas kafilah-kafilah dagang Quraisy di Makkah melalui laluan dagang yang melalui Hejaz ke wilayah Arab Ghassan Nasara serta Ash-Sham jajahan Rum Baizentin dan Ctesiphon jajahan takluk Empayar Parsi Sassaniyah.

Siri ser@ng@n ghazwah pada zaman awal Kerajaan Islam Madinah bertujuan merampas kembali harta benda kaum muhajirin yang dirampas di Makkah untuk dijual orang Quraisy serta merupakan satu tindakan ser@ng@n ekonomi bagi melumpuhkan ekonomi Makkah yang banyak bergantung kepada perdagangan luar.

Ghazwah pada awalnya hanyalah siri-siri ser@ng@n hendap mengejut kepada kafilah dagang Quraisy yang dilaksanakan unit-unit kecil tenter@ Islam Madinah ketika era Nabi Muhammad SAW. Taktik ser@ng@n melibatkan serbu@n, mer@mp@s dagangan serta haiwan tunggangan (unta / kuda) dan beredar segera sebelum bantuan bersenj@t@ musuh sempat sampai.

Ghazwah juga melatih ramai para sahabat dari Muhajirin dan Ansar untuk menajamkan kemahiran berper@ng mereka, dari segi konsep “ambush” (ser@ng@n hendap). Menyertai ghazwah membawa maksud yang mudah bagi para sahabat yang menyertainya, hidup atau m@ti.

Kerana ini bukan latihan, tapi melibatkan pert3mpur@n bersenj@t@ walaupun dalam skala kecil. Acapkali jumlah tenter@ Islam yang menyertai ghazwah dalam jumlah sangat minima menyer@ng kafilah dagang Quraisy yang jumlah pengawal jauh lebih lengkap bersenj@t@.

Sebenarnya, ser@ng@n ghazwah itu sendiri dimulakan oleh Nabi Muhammad SAW. Antaranya adalah misi Al-Haura dan Nakhlah operasi geril@ Rasulullah SAW bersama para muslimin menyekat laluan dagang kabilah Quraisy di antara Ash-Sham – Makkah, Makkah – Thaif sebelum berlakunya  kempen Badar.

Dalam misi-misi kecil seperti inilah Rasulullah SAW menerapkan keperluan unit perisikan / tinjauan yang awalnya dijalankn oleh Abdullah ibn Jahasy kemudian diiikuti para sahabat yang lainnya. Ramai teringat pert3mpur@n bersenj@t@ pertama orang Islam melawan kafir Quraisy adalah Per@ng Badar, itu salah sama sekali. Per@ng Badar adalah kempen peper@ng@n yang pertama dalam skala yang besar melibatkan pert3mpur@n ‘set piece’ dengan formasi ketenter@an.

Ramai tidak menyedari bahawa Per@ng Badar itu juga adalah kemuncak kempen ghazwah dimana Rasulullah memimpin satu ketumbukan 313 orang tenter@ Islam untuk menyer@ng dan mer@mp@s kafilah dagang yang diketuai Abu Sufyan yang baru pulang dari Ash-Sham.

Abu Sufyan mendapat tahu terlebih awal akan pergerakan tenter@ Islam segera melencong dari laluan asal dan melalui laluan alternatif ke Makkah. Bani Quraisy yang mendapat tahu maklumat berkenaan segera menghantar 1000 anggota tenter@ Quraisy bagi memintas tenter@ Islam dan untuk menyelamatkan kafilah dagang Abu Sufyan. Apabila kedua pasukan ini bertembung di Badr, maka berlakulah Per@ng Badar yang menyaksikan kemenangan tenter@ Islam.

Konsep Ghazwah diteruskan dibawah pemerintahan Khalifah Abu Bakar semasa era Khulaffak ur Rashiddin yang mengadaptasi ser@ng@n ghazwah tidak lagi terhad kepada kafilah dagang musuh sahaja, malah menerusi panglima Al-Muthanna ibn Haritha, seorang ketua suku bani Bakr yang diberi watikah oleh Khalifah untuk menjalankan ekspedisi ghazwah di sempadan perbatasan Hejaz dengan Iraq yang dikuasai oleh Empayar Parsi Sassaniyah.

Aktiviti ghazwah kini tidak lagi terhad kepada menyer@ng dan mer@mp@s kafilah dagang, ia turut melibatkan ser@ng@n dan serbu@n ke atas lokasi-lokasi strategik di kota-kota perbatasan seperti al-bazaar / souq (pasar-pasar) yang berdagang hasil makhsul perdagangan, menyerbu kota kara kecil dan pasar-pasar Parsi Sassaniyah di kawasan sempadan.

Biasanya ops ghazwah dilakukan ketika kawalan tenter@ Parsi agak longgar, dan serbu@n ke pasar-pasar dilakukan dalam masa yang sangat pantas sehinggakan bila terdengar ada sahaja ops ghazwah, sebuah kota atau sebuah kampung musuh boleh jadi haru biru dibuatnya. Amat jarang sekali ops ghazwah meng0rb@nkan ny@w@.

Ini merupakan bibit2 awal kepada pertembungan siri konflik peper@ng@n antara Khilafah Ar-Rashiddin dengan Parsi Sassaniyyah sebagaimana kempen2 kecil ghazwah yang dilancarkan Kerajaan Islam Madinah merupakan bibit awal kepada Perang Badar.

Semasa kempen peper@ng@n Khalid al Walid menent@ng kerajaan Arab Nasrani Ghassan, Empayar Parsi Sassaniyah di Iraq serta Empayar Rum Baizentin di Ash-Sham masa era Khalifah Abu Bakr dan Khalifah Umar, ops ghazwah banyak mengucar-ngacirkan pos-pos kawalan sempadan dan bantuan lojistik kepada ketumbukan utama tenter@ musuh.

Tradisi ghazwah diteruskan oleh kerajaan-kerajaan Islam berikutnya sehinggakan sampai satu tahap, wujudnya pasukan tenter@ Ghazi. Unit Ghazi adalah unit-unit tenter@ khusus (boleh dianggap pasukan khas) yang mana aktiviti ghazwah adalah kelebihan mereka.

Unit-unit Ghazi diberi watikah oleh Khalifah / Amir / Sultan untuk melakukan serbu@n ke wilayah-wilayah musuh di perbatasan sempadan dimana gaji mereka dibayar menerusi ghanimah (harta r@mp@s@n per@ng) yang diperolehi semasa kempen ghazwah.

Kempen-kempen ghazwah dijalankan tak kira masa aman atau peper@ng@n, jika di masa aman bertujuan untuk mengganggu gugat ekonomi wilayah musuh dan menjadi alat peper@ng@n saraf (psychological warfare) dan jika di masa per@ng, ghazwah dijalankan untuk menyer@ng laluan lojistik tenter@ musuh.

Tentera Ghazi digunakan oleh Kerajaan Islam Seljuk, Khilafah Abbasiyyah, Kerajaan Islam Mamluk, dan juga Khilafah Uthmaniyyah. Antara penulisan mengenai tradisi kempen ghazwah disentuh secara terperinci oleh Ibn Rushd dalam kitab Bidayah al-Mujtahid wa-Nihayah al-Muqtasid.

GHAZIYYAH غزية

Dalam mengadaptasi konsep ghazwah bagi ser@ng@n hendap maritim dan serbu@n amfibi mengejut, konsep ghaziyyah غزية diperkenalkan. Ia merujuk kepada merujuk kepada kempen ser@ng@n laut terutama aktiviti per@mp@s@n kapal perdagangan, ser@ng@n laut ke atas bandar-bandar pesisir pantai yang dijalankan oleh angkatan laut Uthmaniyyah yang berpengkalan di Maghreb (kawasan wilayah Uthmaniyyah di Afrika Utara meliputi Algeria, Tunisia, Libya, Maghribi).

Sebagaimana unit Ghazi Uthmaniyyah yang dibayar menggunakan ghanimah hasil serbu@n ke kota-kota musuh di wilayah perbatasan, konsep yang sama digunapakai bagi pelaut-pelaut tenter@ armada laut Uthmaniyyah yang menjalankan aktiviti ghaziyyah.

Nakhoda, anak kapal berserta panglima laut wilayah jajahan Uthmaniyyah di Maghreb diberi watikah oleh Khalifah untuk melaksanakan ekpedisi ser@ng@n r@mp@s@n kapal musuh, serta ekspedisi ser@ng@n amfibi ke atas lokasi-lokasi penempatan atau kota musuh di pesisiran pantai.

Tenter@ laut Uthmaniyyah ini akan dibayar menerusi ghanimah (r@mp@s@n per@ng) dari ser@ng@n yang dilakukan, terutama ke atas armada laut Rum Baizentin, kerajaan salibi Perancis, England, dan mana-mana kerajaan Eropah Kristian yang bermusuh dengan Khilafah Uthmaniyyah.

Ser@ng@n laut ghaziyyah ke atas laluan perdagangan di laut Mediterreanean, sehinggalah ke ser@ng@n amfibi ke atas pesisir laut di Italy, Perancis, Portugal, Sepanyol, dan kepulauan England (hingga ke Ireland! ) dan r@mp@s@n kapal musuh Khilafah berkembang dari lautan Mediterreanean ke lautan Atlantik sehingga sejauh benua Amerika Selatan!

Paling menarik, aktiviti ser@ng@n ghaziyyah turut diamalkan oleh perajurit Empayar Kesultanan Melayu Brunei, dan perajurit Kesultanan Sulu ke atas kapal-kapal dagang Sepanyol di laut China Selatan dan laut Sulawesi. Rekod sejarah juga membuktikan, Kesultanan Melayu Johor Riau dalam kempen peper@ng@n dengan Belanda menyaksikan kempen ser@ng@n armada Melayu Bugis melakukan ser@ng@n ghaziyyah ke atas kota-kota koloni Belanda dan merampas kapal-kapal dagang Belanda di Selat Melaka.

Keberanian pahlawan laut Islam dari Maghreb hingga ke Nusantara membawa kepada kejayaan mer@mp@s kapal2 dagang kuasa kolonial seperti Britain dan Amerika Syarikat pada kurun ke 19.

Aktiviti ghazniyyah bermula seawal 980M oleh Emiriyyah Crete dan diteruskan Daulah Ummayyah Al-Andalus serta kerajaan Khilafah Abbasiyyah di Maghreb sehingga 1190an. Khilafah Uthmaniyyah pula meneruskan aktiviti ghazniyyah seawal 1390an. Berdasarkan strategi ghazniyyah oleh armada laut Uthmaniyyah, maka Kerajaan England telah meniru taktik ini dan menjenamakan semula kepada nama “privateers / buccaneers” lebih 200 tahun kemudian masa pemerintahan Queen Elizabeth pada 1580an.

Tetapi malangnya, penjajah kolonial Barat mengecop aktiviti ghazniyyah yang dilakukan armada Uthmaniyyah, armada Melayu Bugis, ataupun Sulu sebagai aktiviti mel@nun padahal ghazniyyah adalah patuh Syariah kerana mendapat watikah Khalifah / Sultan. Betapa hipokritnya pula bila orang Eropah meniru taktik ini serta mendapat restu Raja atau Ratu empayar menerusi konsep “privateers” yang dapat “marque letter” mer0mp@k / mel@nun kapal dagang musuh dikatakan operasi per@ng yang sah dari segi perundangan.

Antara panglima-panglima armada ghaziyyah adalah seperti Laksamana Armada Uthmaniyyah Allahyarham Khidr Khayruddin Barbarossa, abangnya Oruc Rais, serta panglima armada Uthmaniyyah di Tunis iaitu Yusuf Rais (John Ward, bekas kapten Royal Navy England yang memeluk Islam dan berpaling tadah kepada Uthmaniyyah – dialah inspirasi kepada watak Captain Jack Sparrow dalam francais filem Pirates of the Caribbean) yang terkenal dan dibenci pelaut Inggeris. serta Yang Dipertuan Muda Kesultanan Johor-Riau, Raja Haji Fisabilillah ibn Daeng Chelak.

MATLAMAT GHAZWAH & GHAZIYYAH

Objektif r@mp@s@n dagangan turut melibatkan matlamat untuk melumpuhkan ekonomi negara musuh. Contohnya, pedagang-pedagang negara musuh melalui laluan dagangan di darat atau di laut, lalu diser@ng dalam ops ghazwah / ghaziyyah, pastinya akan trauma atau takut akan kerugian keuntungan atau r@mp@s@n pengangkutan (unta / kuda / atau sebuah kapal dagang) dan anggota kafilah / anak kapal ditahan untuk dijadikan hamba atau dipenjara sehingga mendapat duit tebusan dari negara masing-masing.

Ini juga merupakan taktik perang saraf. Rakyat negara musuh yang tinggal di kawasan perbatasan sempadan dan kawasan pesisir pantai akan kecut perut dan meninggalkan kawasan penempatan mereka yang acapkali ada @nc@m@n serbu@n ghazwah atau ghaziyyah. Penduduk musuh kawasan perbatasan akan berhijrah ke ibukota mereka dan menjadi pelarian dalam negara mereka sendiri dan menimbulkan tekanan ekonomi dan sosial kepada pemerintah mereka.

Lebih menakjubkan, konsep “reverse psychology” turut berlaku di mana penduduk musuh kawasan perbatasan yang putus asa dengan ser@ng@n ghazwah lebih rela berpindah masuk rentas sempadan dan menjadi rakyat negara Islam dengan membayar cukai jizyah dan hak-hak mereka dilindungi. Ini menambah hasil pendapatan cukai kepada negara Islam. Begitu juga di lautan, ramai kapten kapal dagang sanggup membayar upah emas dan perak kepada armada laut Uthmaniyyah dari mengelakkan kapal mereka dir@mp@s semasa ops ghaziyyah.

Dalam konteks era peper@ng@n, ghazwah dan ghaziyyah dilakukan ke atas laluan lojistik melibatkan r@mp@s@n bekalan makanan, pengangkutan dan persenj@t@@n musuh, mengganggu kelancaran ekspedisi ketenter@@n musuh dan aktiviti sabot@j di belakang ketumbukan tenter@ musuh (behind enemy line). Malah aktiviti ghazwah dan ghaziyyah acapkali juga menjadi medan untuk mendapatkn maklumat strategik mengenai kekuatan musuh dan tahap kesiapsiagaan (battle-readiness) tenter@ musuh.

Apa yang menarik sekali, taktik ghazwah yang dipanggil sejarawan Barat sebagai “razzia” telah diamalkan secara efektif oleh tentera kolonial Perancis pada 1840an. Taktik razzia atau ser@ng@n serbu@n yang pantas dan kejam ke atas kabilah-kabilah Arab di Algeria dianggap sebagai langkah yang perlu dalam pemikiran ketenter@@n moden. Taktik razzia terus diamalkan terutamanya unit-unit French Foreign Legion yang ditempatkan di Afrika Utara sehingga 1930an.

GHAZWAH & GHAZIYYAH DI ZAMAN MODEN

Di zaman moden, kempen ghazwah masih digunakan terutamanya kempen Mvj@hiddin Afghanistan ketika konflik USSR-Afghanistan era 1980an dan insurg3nsi mujahidin Chechen ke atas penaklukan Russia di Chechnya pada 1990an. P3juang p3mb3r0nt@k Sunnah FSA, J@bh@h Nvsr@h dan m!liti@ Sunnah di Syria juga kerap menggunakan kempen ghazwah ke atas kawasan-kawasan strategik ekonomi, sumber lojistik  persenj@t@@n melalui ser@ng@n ke atas konvoi bekalan dan kem tenter@ rejim Bashar al Assad dan m1liti@ Syiah tajaan Iran.

Kempen ghazwah ini jika diterap dalam konteks peperangan moden adalah sebahagian taktik ser@ng@n tidak asimetrikal (non-assymetrical warfare) atau dalam bahasa mudah sebahagian taktik ser@ng@n g3ril@ yang bertujuan melibatkan ser@ng@n hendap ke atas sasaran ekonomi atau bekalan ketenter@@n (per@mp@s@n aset militeri) serta turut melibatkan aktiviti risikan dan tinjauan pergerakan musuh (recon intel gathering).

RUJUKAN:

1) Naskah Skripsi: “NILAI-NILAI PENDIDIKAN ISLAM DALAM GHAZWAH RASULULLAH SAW” oleh Nur Wakhid Al Ghufron. Pautan: http://e-repository.perpus.iainsalatiga.ac.id/4379/1/Nur%20Wakhid%20Skripsi%20pdf.pdf

2) Nota Ringkas Mukadimah Bidayah al-Mujtahid wa Nihayah al-Muqtasid oleh Ibn Rusyd. Ringkasan oleh Tengku Ibrahim Helmi b. Tengku Mohammad. Pautan:
https://www.academia.edu/29000482/Nota_Ringkas_Mukadimah_Bidayah_al-Mujtahid_wa_Nihayah_al-Muqtasid_oleh_Ibn_Rusyd

3) Artikel “Ottoman Naval Power: The legacy of Barbaros Hayreddin Pasha”. Pautan:
https://www.dailysabah.com/feature/2019/05/10/ottoman-naval-power-the-legacy-of-barbaros-hayreddin-pasha

4) Jurnal “Razzia: A Turning Point in Modern Strategy” Oleh Thomas Rid (2009)


Homoseksual Dan Kecelaruan Mental: Berkaitan Atau Tidak?

Pada tahun 1950-an dan 1960-an, beberapa ahli terapi menggunakan terapi behavioristik untuk merawat homoseksual lelaki. (Wikipedia, Aversion Therapy, 2019) Ia dilakukan dengan menunjukkan kepada pesakit gambar seorang lelaki dalam keadaan telanjang sambil memberi mereka kejutan elektrik atau ubat-ubatan untuk membuat mereka muntah, dan, apabila mereka tidak lagi dapat menanggungnya, mereka ditunjukkan gambar-gambar wanita telanjang atau mengaturkan pertemuan baginya dengan seorang jururawat muda . Tidak perlu dijelaskan lagi, kaedah kejam ini terbukti tidak berkesan sepenuhnya. (Burton, 2015)

Dalam sesi terapi yang lebih k3jam, kejutan itu disampaikan terus ke alat kelamin pesakit lelaki setiap kali pesakit mengalami apa-apa bentuk tindak balas positif terhadap gambar yang ditunjukkan kepadanya.

Pada tahun 1940-an, pesakit homoseksual juga secara sukarela dihantar oleh keluarga mereka bagi mendapatkan rawatan di pusat psikiatri yang menjanjikan bahawa pesakit akhirnya akan meninggalkan tempat tersebut dengan sembuh dari “penyakit seksual” mereka.

Bukan sahaja mereka tidak dibenarkan meninggalkan rawatan, tetapi mereka sering dikenakan rawatan yang k3jam dan tidak berperikemanusiaan, termasuk paksaan pengambilan d4dah, terapi kejutan, dan l0botomi (pembedahan otak). (Wikipedia, Lobotomy, 2019)

Sejarah kaitan homoseksual dengan kecelaruan mental

Persatuan Psikiatri Amerika menyenaraikan homoseksual dalam Manual Diagnostik dan Statistik Gangguan Mental (DSM-I) pada tahun 1952, tetapi klasifikasi itu diselidik semula dalam penyelidikan yang dibiayai oleh Institut Kesihatan Mental Nasional. Penyelidikan dan kajian seterusnya secara konsisten menyatakan bahawa “mereka  gagal menghasilkan apa-apa asas empirikal atau saintifik mengenai homoseksual sebagai perkara lain selain orientasi seksual semula jadi dan biasa yang merupakan ekspresi seksualiti manusia yang sihat dan positif ”.

Hasil dari penyelidikan saintifik ini, Persatuan Pakar Psikiatri Amerika mengeluarkan homoseksual dari DSM-III pada tahun 1973. Setelah mengkaji secara teliti data saintifik, Persatuan Psikologi Amerika mengikuti langkah tersebut pada tahun 1975 dan juga meminta semua profesional kesihatan mental untuk memimpin usaha bagi “menghilangkan stigma penyakit mental yang telah lama dikaitkan” dengan homoseksual. Pertubuhan Kesihatan Sedunia, yang menyenaraikan homoseksual dalam Pengkelasan Penyakit Antarabangsa ( ICD-9) pada tahun 1977, mengeluarkan homoseksual dari ICD-10 yang disahkan oleh Perhimpunan Kesihatan Dunia ke-43 pada 17 Mei 1990. (Wikipedia, 2019)

Namun demikian istilah ego-distonik iaitu orang yang celaru tentang orientasi seks mereka diperkenalkan di bawah penyakit “gangguan psikologi dan tingkah laku yang berkaitan dengan perkembangan seksual dan orientasi”.ICD 10 WHO mengesahkan bahawa : Identiti jantina atau keutamaan seksual (heteroseksual, homoseksual, biseksual, atau prapubertal) tidak menjadi masalah, tetapi keadaan seseorang individu itu ingin menjadi berbeza dari asal kerana gangguan psikologi dan tingkah laku yang berkaitan, dan boleh mendapatkan rawatan untuk mengubahnya. (Wikipedia, Ego-dystonic sexual orientation, 2019)

Walaupun begitu, kajian-kajian terkini menunjukkan bahawa orang yang homoseksual memang sangat berkait dengan masalah mental. Sebuah  kajian  yang  diterbitkan  dalam American  Journal  of  Public Health  menyatakan  bahwa  39% lelaki  yang tertarik  dengan sesama jenis pernah mengalami kekerasan/penganiayaan oleh lelaki homoseksual yang lain. (Brinkman, 2004)

Sebuah  penelitian  di  UK,  menemukan bahwa  orang-orang  homoseksual  50%  lebih  mudah mengalami  kemurungan  dan menggunakan  d4dah  jika  dibandingkan  dengan  populasi  normal  lainnya . (Gilbert, 2008). Dalam  sumber  yang  sama  menyatakan,  setelah  menganalisis  sekitar  25 kajian  terdahulu  mengenai  orientasi  seksual  dan  kesihatan  mental,  para  peneliti mengatakan dalam sebuah jurnal perubatan BMC Psychiatry bahawa risiko bvnuh diri dapat melambung hingga 200% jika seseorang terlibat dalam gaya hidup homoseksual.

The British Journal of Psychiatry tahun 2004, mengeluarkan  sebuah hasil  penelitian mengenai penyakit mental yang tinggi pada orang yang gay, lesbian atau lelaki dan wanita biseksual. (Khairani & Saifudin, 2018)

Kesimpulan

Kesimpulannya, homoseksual pernah diklasifikasikan sebagai masalah mental pada zaman 1950-an dahulu. Namun, ia telah dikeluarkan kerana telah menjadi suatu norma masyarakat Barat terutamanya. Oleh itu, sebagai ahli masyarakat yang prihatin , masyarakat kita seharusnya mengajak dan menasihati mereka untuk menjalani rawatan dengan pakar psikiatri bukannya dengan mencemuh mereka sebagai pesakit tersebut. Cara masyarakat melayani pesakit mental yang telah didiagnos oleh pakar terutamanya seharusnya serupa dengan cara kita melayan pesakit fizikal kerana mereka juga sakit dari segi mental.

Setelah mendapat rawatan dari pakar, orang sekeliling juga memainkan peranan penting bagi menyesuaikan diri mereka dengan jantina sebenar supaya mereka tidak terjebak dengan perbuatan homoseksual lagi.Homoseksual sewajarnya dikategorikan dalam DSM sebagai kecelaruan mental dan pakar psikiatri harus menemukan terapi yang berkesan dalam merawat kecelaruan ini.

Artikel dikirimkan oleh Muhammad Syaqiq Al-Azdi bin Abd Razak untuk the Patriots.

Rujukan

Brinkman, S. (2004). Health Risks of The Homosexual Lifestyle. United States of America: Catholic Standard & Times.

Burton, N. (2015, September 18). When Homosexuality Stopped Being a Mental Disorder. Retrieved from Psychology Today: https://www.psychologytoday.com/us/blog/hide-and-seek/201509/when-homosexuality-stopped-being-mental-disorder

Gilbert, K. (2008). Study: Homosexual Lifestyle Strongly Linked to Depression. USA: Life Site News.

Khairani, A., & Saifudin, D. (2018, October). Homoseksual Berdasarkan Pandangan Psikologi Islam. Retrieved from Research Gate: https://www.researchgate.net/publication/328657013_Homoseksual_Berdasarkan_Pandangan_Psikologi_Islam

Scot, J. (2013, June 28). Shock the Gay Away: Secrets of Early Gay Aversion Therapy Revealed . Retrieved from Huffpost: https://www.huffpost.com/entry/shock-the-gay-away-secrets-of-early-gay-aversion-therapy-revealed_b_3497435

Services, U. D. (2019, May 4). What is Mental Health? Retrieved from Mental Health: https://www.mentalhealth.gov/basics/what-is-mental-health

Wikipedia. (2019, November 17). Aversion Therapy. Retrieved from Wikipedia: https://en.wikipedia.org/wiki/Aversion_therapy

Wikipedia. (2019, November 16). Ego-dystonic sexual orientation. Retrieved from Wikipedia: https://en.wikipedia.org/wiki/Ego-dystonic_sexual_orientation

Wikipedia. (2019, November 23). Homosexuality and Psychology. Retrieved from Wikipedia: https://en.wikipedia.org/wiki/Homosexuality_and_psychology

Wikipedia. (2019, December 2). Lobotomy. Retrieved from Wikipedia: https://en.wikipedia.org/wiki/Lobotomy


Propaganda Satira Politik – Mengingati Maharaja Beruk

Karya fiksyen, seperti novel dan cerpen, dan karya bukan fiksyen, secara meluas digunakan sebagai alat penyebaran propaganda sejak sekian lama. Pengalaman kita menerusi Karangan Za’ba, Kesah Peperangan di Tanah Malai, sebuah karya bukan fiksyen memberikan rumusan “imej tentera udara Jepun sebagai simbol keberanian, semangat, dan kepatuhan total tentera untuk berkorban demi maharajanya.”

Sebenarnya, satira politik pernah dihasilkan oleh para penulis tanah air untuk tujuan propaganda, antaranya “Maharaja Beruk” yang dihasilkan oleh penulis politik terkenal, iaitu Yahaya Ismail. Cerpen ini diterbitkan dalam majalah Dewan Sastera, keluaran Jun 1988, ketika politik tanah air sedang bergolak berikutan persaingan dalam UMNO pada tahun 1987 dan pelancaran “Operasi Lalang” yang menyaksikan lebih 100 orang yang terdiri daripada ahli politik, ahli akademik, aktivis sosial ditahan di bawah Akta Keselamatan Dalam Negeri (ISA).

Pada Februari 1988, Hakim Harun Mahmud Hashim mengisytiharkan UMNO haram yang membawa kepada penubuhan UMNO “Baru” dan pemecatan Ketua Hakim Negara Tun Mohd Salleh Abas dan dua orang hakim, iaitu Tan Sri Wan Sulaiman Pawan Teh dan Dato Sri George Seah. Meskipun hanya menyebut Maharaja Beruk, sindiran dan kritikannya memang jelas dan tidak perlu “sudah terang lagi bersuluh.”

Cerpen ini bermula dengan ketibaan dua orang pelancong kulit putih yang bernama John dan Mary yang mungkin pasangan suami isteri di Negara Beruk Dungu. Melalui watak dua pelancong yang menginap di sebuah hotel bertaraf lima bintang, yang mengetengahkan pemimpin Negara Beruk iaitu beruk tua, beruk tak handsome, dan beruk betina tua. Tentunya, para pembaca dapat mengagak negara yang dimaksud sebagai beruk tua, beruk tak handsome, dan beruk betina tua.

Melalui Mary, yang membaca akhbar propaganda, Yahaya mendedahkan laporan berat sebelah yang penuh dengan cerita beruk tua yang mendapat sokongan daripada berbagai pihak. Sebaliknya, langsung tidak ada laporan tentang pihak lawan. Laporan akhbar seperti itu, menurut John, biasa berlaku di negara komunis dan negara membangun yang tidak mengamalkan demokrasi, cuma propaganda untuk menaikkan semangat pihak berkuasa sahaja (Yahaya, 1988: 70 – 71).

Mary memberitahu John, kononnya perbalahan berlaku kerana hendak berebut ladang pisang yang subur. Beruk tua yang memerintah mahu membolot semua harta kekayaan di ladang tersebut, atas alasan “dia berhak menjaga kepentingan masyarakat beruk kerana dia mendapat sokongan majoriti. Jadi dia marah, barangkali juga takut, kerana sekarang ada pencabar lain untuk mengambil tempatnya. Nampaknya beruk-beruk yang menjadi pengiringnya sudah berjaya mengumpulkan berbagai-bagai persatuan beruk untuk membuat ikrar taat setia kepada beruk tua itu” (Yahaya, 1988: 71).

Selain berebut ladang pisang, beruk tua menyuruh para penyokongnya mencari siapakah beruk yang berbau busuk. Kononnya dalam masyarakat beruk ini semua badan beruk mesti bersih lahir dan batin. Jadi kalau badan beruk berbau busuk bermakna dialah yang bersalah dan dianggap sebagai pengkhianat kaum beruk pula Yahaya, 1988: 71). John yang semakin berminat mencelah, “Kalau gitu tentulah semua beruk terpaksa beli minyak berbotol-botol untuk tidak berbau busuk (Yahaya, 1988: 71).

Cerpen itu diterbitkan bersama-sama lima cerpen yang lain kesemuanya tentang beruk diterbitkan dalam sebuah buku, dengan judul Maharaja Beruk dan Beruk-beruk Lainnya. Dalam prakata buku itu Yahaya Ismail menjelaskan: “Saya cuma boleh mendedahkan perangai beruk. Itu saja. Kalau beruk yang saya kenalkan dalam cerpen itu semuanya tidak baik, tidak bersih, tidak cekap, dan tidak amanah apalah daya saya untuk menjadikan beruk-beruk itu super, super cekap, dan super amanah. Saya tak pandai jual ubat koyok macam setengah orang politik yang bersemarak seluruh pelosok kampung” (Yahaya, 1988). ”

Secara sinis dan berjenaka, beliau memberitahu bahawa tujuan beliau menulis kisah beruk supaya para pembaca ketawa dan tidak banyak marah-marah. “Maklumlah, tuan-tuan dan puan-puan, saya tak ada subsidi apa-apa. Ada beruk yang mendapat subsidi. Ada juga beruk yang mendapat habuan. Saya tidak. Saya hanya memohon kepada Allah untuk memberi rezeki kepada saya bukan harapkan subsidi seperti subsidi beruk. Itu bezanya antara beruk dengan saya, dan beruk dengan tuan-tuan dan puan-puan” (Yahaya, 1988).

Meskipun pada zahirnya, Yahaya Ismail bukan ahli politik dan hanya penulis politik tanah air, pendirian politik beliau jelas. Melalui tulisan politik dan tindak-tanduknya, beliau memihak kepada Tengku Razaleigh Hamzah yang beregu dengan Tun Musa Hitam (Team B), yang mencabar Tun Dr. Mahathir Mohamad dan Tun Abdul Ghafar Baba (Team A) dalam pemilihan UMNO tahun 1987. Walaupun dalam menghasilkan cerpen “Maharaja Beruk,” Yahaya mungkin berimaginasi, namun ramai dapat menjangkakan untuk siapa beliau tulis dan siapakah sasarannya. Beliau cuba menjadi propagandis melalui satira politik dengan menghasilkan sebuah fiksyen dalam bahasa yang mudah difahami, tetapi sinis.

Penerbitan cerpen “Maharaja Beruk” menyebabkan Dewan Sastera yang dicetak 8,000 naskhah habis terjual – pecah rekod. Namun begitu, berikutan penerbitan cerpen kontroversi itu, ketua editor Bahagian Majalah Dewan Bahasa dan Pustaka dan editor majalah itu ditukarkan. Difahamkan bahawa pucuk pimpinan negara ketika itu berasa “kurang selesa” dengan cerpen itu. Walau bagaimanapun, tidak dapat dipastikan pertukaran itu dilaksanakan atas desakan siapa.

Maharaja Beruk sudah menjadi sejarah. Dengan situasi politik yang ada sekarang rakyat mungkin tertunggu-tunggu kemunculan Maharaja Beruk 2.

Budiman Mohd Zohdi, penyelidik komunikasi dan politik berpusat di Jakarta, Indonesia


Kisah Babak Pak Maon Baca Buku Sejarah Tercipta

Kepada semua masyarakat Melayu dan peminat filem Melayu klasik khususnya, pasti tidak dapat melupakan babak lucu Pak Maon yang dilakonkan oleh Allahyarham Mahmood Jun membaca syair di dalam filem Nasib Do Re Mi, arahan Allahyarham Tan Sri P.Ramlee pada tahun 1966. Tetapi adakah kita semua tahu bagaimana babak itu tercipta?

Kisah ini telah diceritakan sendiri oleh Allahyarham Datuk Mahmood Jun kepada penulis tahun 1998. Ketika itu penulis menemui beliau di salah satu majlis mengenang seniman dan seniwati veteran yang dianjurkan oleh pihak Finas, di Kompleks Studio Merdeka, Ulu Kelang. Mahmood Jun juga adalah antara individu yang menyambut P.Ramlee di Federal Hotel, Kuala Lumpur pada tahun 1964 apabila pihak Studio Merdeka meraikan perpindahan P.Ramlee dari Singapura ke Kuala Lumpur. Walaupun ketika di Singapura Mahmood Jun dan P.Ramlee tidak pernah berlakon bersama kerana mereka berkhidmat di dua buah studio yang berbeza. Tetapi apabila kedua-dua pelakon ini bernaung dibawah satu bumbung di Kuala Lumpur, P.Ramlee telah mengambil Mahmood Jun untuk berlakon di dalam filem pertama arahannya di Studio Merdeka iaitu Sitora Harimau Jadian.

Sebelum P.Ramlee menjalankan penggambaran untuk babak berkenaan, Mahmood Jun yang pada ketika itu sedang duduk di atas kerusi di satu sudut di dalam set penggambaran tersebut sambil membaca sebuah buku syair. P.Ramlee pada ketika itu sedang sibuk memberi penerangan kepada semua kru-kru yang terlibat. Sepatutnya babak itu Mahmood Jun perlu membaca suratkhabar bukannya syair.

Sedang asyik Mahmood Jun membaca syair sambil menunggu giliran beliau dipanggil, tiba-tiba P.Ramlee yang sedang lalu lalang dihadapannya terus berhenti lantas berkata, “Cilaka, buat macam ni bang!” dengan nada bersungguh-sungguh. Mahmood Jun yang tergamam terus terhenti membaca syair tersebut. Mahmood Jun bertanya, “buat apa Ramli?”, “aku nak abang buat syair ni!”

Saya pasti ramai dikalangan penonton yang pernah menonton filem dan babak berkenaan tidak kering gusi melihat telatah Mahmood Jun melakonkan babak ikonik itu. Bagi saya watak Pak Maon lakonan Mahmood Jun adalah salah satu simbol kekuatan di dalam filem Nasib Do Re Mi. Kesimpulannya saya menganggap babak ini dicipta oleh P.Ramlee dalam masa yang singkat dimana ideanya telah dicetuskan oleh Mahmood Jun sendiri.

Mahmood Jun ini bukan calang-calang pelakon. Ilmu lakonannya sangat luas. Sebelum menjadi pelakon di Singapura beliau terlebih dahulu aktif dalam bangsawan sejak tahun 1930-an lagi dan sering menjelajah ke seluruh Malaya membuat persembahan. Sehinggalah beliau menganggotai kumpulan bangsawan Grand Nooran Opera yang dimiliki oleh Pak Yem seorang tokoh bangsawan yang berpusat di Singapura. Dari situlah Mahmood Jun diberi peluang untuk berlakon filem. Filem pertamanya berjudul Orang Licin pada tahun 1957 arahan L.Krishnan, terbitan Cathay-Keris.

Di Cathay-Keris Mahmood Jun sememangnya terkenal dengan watak-watak antagonis. Kebanyakkan filem-filem lakonan beliau lebih terkenal dengan watak sedemikian. Filem-filem seperti Raden Mas, Noor Islam, Sultan Mahmood Mangkat Di-Julang, Sri Mersing, Jalak Lenteng dan Dang Anom, sangat diingati oleh para peminat filem Melayu klasik apabila merujuk kepada lakonan antagonis yang dibawa oleh Mahmood Jun.

Apa yang paling menarik untuk dikupas ialah bagaimana P.Ramlee boleh terfikir untuk merubah Mahmood Jun dari seorang pelakon crook yang hebat dalam sejarah filem Melayu kepada pelakon yang mampu membawa peranan komidi (Pak Maon) di dalam filem Nasib Do Re Mi. Apa yang lebih menarik adalah kebanyakkan masyarakat kini lebih mengingati watak Pak Maon berbanding watak-watak crook yang pernah dilakonkan oleh Mahmood Jun sebelum itu di Cathay-Keris. Inilah satu kehebatan P.Ramlee dalam mencorak dan menghidu bakat pelakon. Antara filem filem lakonan Mahmood Jun dibawah arahan P.Ramlee seperti Sitora Harimau Jadian, Ragam P.Ramlee (Damaq), Masam-Masam Manis, Sabarudin Tukang Kasut, Do Re Mi dan Nasib Do Re Mi.

Sumber :

Sesi temubual bersama Datuk Mahmood Jun, pada tahun 1998